Paleolitoko artearen sorrera, galdegai - Elhuyar Aldizkaria\nPaleolitoko artearen sorrera, galdegai\nBorneoko haitzulo batean aurkitutako marrazki batzuek 40.000-52.000 urte dituztela frogatu du ikertzaile-talde batek. Horrek Paleolitoko artearen sorrerari buruzko galderak piztu ditu, Europako kobazuloetakoa jotzen baitzen arte zaharrenatzat (antzinakoenek gehienez ere 40.000 urte inguru dituztela kalkulatzen dute). Non eta noiz sortu zen lehenik labar-artea? Horren gaineko gogoeta egin du Diego Garate Maidagan labar-artean espezializatutako arkeologoak, orain arte dauden datuetan oinarrituta.\nLubang Jeriji Saléh kobazuloan (Borneo) aurkituta margo horiek 40.000 urte dituzte gutxienez. Arg. Luc-Henri Fage\nLubang Jeriji Saléh kobazuloan (Borneo) aurkitutako bobido gorrixka bat da ezagutzen den marrazki figuratibo zaharrena, Maxime Aubert arkeologoaren eta haren taldearen arabera. Nature aldizkarian baieztatu dutenez, duela 40.000 urte margotu zuten bobidoa gutxienez, eta eskuen negatibo ugari dituen panel batean dago; esku horiek are zaharragoak direla ere frogatu dute. Gainera, inguruko beste hiru kobazulotan Paleolitoko labar-artearen adibide gehiago aurkitu dituzte, eta haien datuak ere erabili dituzte arte-mota horren kronologia eta bilakaera fintzeko.\nArgitaratutako emaitzak aintzat hartuta, ikerketa “aipagarria” da Diego Garate Maidagan labar-artean adituaren iritziz: “Bi alderdi nabarmenduko nituzke: datazioa bera, eta arte-mota horren sorreraz azaleratu duen galdera”.\nHain zuzen, Garatek gogorarazi du Indonesian, Borneon baino lehen, Timorren eta Silawesin ere aurkitu izan direla Paleolitoko margoak: "Ez dira oraingoak bezain zaharrak. Timorrekoak berriagoak dira, baina Goi Paleolitokoak, edonola ere; eta Silawesikoak, basurde-antzeko animalia hori, adibidez, duela 35.400 urtekoak dira. Borneoko hauek, berriz, 40.000-52.000 urte dituzte. Kontua da badirela hor hiru irla, zeintzuk guztira dozena bat kobazulo baino gehiago dituzten, datazioekin, eta denak dira Goi Paleolitokoak eta duten artea oso homogeneoa da".\nDioenez, nahiz eta izenburu askotan arte figuratibo zaharrena topatu dutela esan duten, "hori ezin da egiaztatu, Europa erdialdean, Alemanian, bai baitaude 42.000 urteko bolizko eskulturak; ez dakigu ziur zein den zaharrena. Baina horrek ez digu axola, guretzat ondorioak dira garrantzitsuenak; artearen sorrera eta harekin lotutako alderdiak hobeto ezagutzea da gure helburua".\nMasusta-koloreko eskuen negatiboak, okrez margotutako beste batzuen gainean. 20.000 urteko tartea dago bien artean. Arg. Kinez Riza\nHala, ikerketek erakutsi dute bi gune daudela Goi Paleolitoko artearekin: bat Ozeanian eta bestea Europan. Eta agertzen diren irudiak --eskuen negatiboak, animaliak-- nahiko antzekoak dira batean zein bestean. Garateren esanean, ez dago zalantzarik bien artean erlazioa dagoela; "bestela oso zaila baita azaltzea zergatik duten itxura berbera".\nAnimalia desberdinak agertzen dira Indonesian eta Europan, leku bakoitzean bizi ziren espezieak ere desberdinak baitziren, baina silueten formak, perspektiba, haien barruko xehetasunak adierazteko modua (ileak, adibidez), kobazuloetako hormetara egokitzeko era, erabilitako teknika... izugarrizko antzekotasuna dute, eta eskuen negatiboak berdinak dira. "Borneoko bobidoa hartu, eta Danbolinzulon (Zestoa) edo hemengo beste kobazulo bateko marrazkien artean jarriko bagenu, ia-ia ez ginateke konturatu ere egingo", erantsi du Garatek, txantxetan.\nHipotesiak eta baieztapenak\nBi hipotesi daude bi lekuetako artearen ezaugarriak hain antzekoak izatea azaltzeko: garai berean, bi lekuetan eta bakoitzean bere aldetik, arte-mota berbera garatu zuten; edo biek jatorri bera dute, eta handik datoz.\nGaratek bigarren hipotesiaren alde egiten du: "Nire ustez, zentzuzkoena da pentsatzea bi lekuen arteko tokiren batean garatu zela arte-mota hori, eta hura egiten zutenek, migratzean, beren artea eraman zutela batera zein bestera. Giltza leku hori topatzea da, baina Afrikan edo Ekialde Hurbilean egon daiteke. Hura aurkitzea da koska, leku asko baitaude oraindik ikertu gabe".\nBeste hipotesia askoz ere gertagaitzagoa delakoan dago: "Hori gertatzea oso zaila da, eta ez dugu inolako ebidentziarik hori hala izan zela pentsatzeko. Edonola ere, hipotesia hor dago, ezin baitugu baztertu bestearen aldeko frogak aurkitu arte".\nHorrenbestez, baieztatuta dagoena nabarmendu du: batetik, ia antipodetan dauden bi gunetan dagoela orain arte ezagutzen den arte figuratibo zaharrena, eta, beraz, Europakoa ez dela ez bakarra, ez zaharrena; eta, bestetik, Homo sapiens espezieari lotuta dagoela, espezie hori leku horietara iritsitakoan azaltzen baita arte-mota hori, ez lehenago.\nDatazio zehatzak lagun\nZalantzarik ez dago historia osatzeko ezinbestekoa dela datazioak fidagarriak izatea, eta horixe da hain justu, Garatek Aubertek gidatutako ikerketatik azpimarratu duen beste alderdia: "Uranio/torio desintegrazioaren teknika erabili dute, baina laginak hartzeko prozedura erabili ohi dena baino askoz ere zientifikoagoa da".\nAzaldu duenez, laser bidezko ablazioa erabili dute laginak hartzeko. "Horri esker, xafla meheak hartzen dituzte, eta, estratigrafiaren bitartez, geruza guztiak ikusten dira: margoaren azpiko kaltzita, margoaren geruza, eta haren gaineko kaltzita. Orduan, badakite nola garatu den kaltzita, noiz egin den margoa, eta, haren gainean berriro kaltzita sortu bada, nola gertatu den". Gainera, kaltzitaren konposizioa ere aztertzen dute; horrela, kalkuluak egiteko algoritmoak ere ohi baino osatuagoak dira.\nChauvet kobazuloko (Frantzia) hienak, duela 32.000 urtekoak. Arg. Jacques Toubon/Jabetza publikoa\nHori bai: laser bidezko ablazioaz, laginek txanpon baten neurria dute, gutxi gorabehera, eta Europako aztarnategietan kontserbazioak du lehentasuna; beraz, ez da metodo hori erabiltzen laginak hartzeko. Horren ordez, bisturi batekin karraskatuta, lagin txiki bat hartzen dute, margoa ahalik eta gutxien suntsitzeko. Horren ifrentzua da ez dela estratigrafiarik egiten, eta kaltzita ere ez da analizatzen; horrenbestez, emaitzak ez dira hain zehatzak, inondik inora ere. "Datazioen fidagarritasuna txikia da, Indonesian erabilitako prozedurarekin alderatuta", dio, garbi, Garatek.\nHorrek ez du esan nahi Europako datazioek ez dutela baliorik: "Europako kobazuloetan datazio asko egin direnez, datu ugari ditugu. Hala, ertzetako emaitzak kenduta, bat egiten duen gehiengoak nolabaiteko ziurtasuna ematen digu. Adibidez, Chauveten (Frantzia) berrehun datazio inguru egin dituzte, eta % 5 arraroak dira. Gainerakoak koherenteak dira, eta laborategi desberdinetan egin dira. Hortaz, nahiko ziurtzat jo daitezke".


Bertan egongo gara - Bertan Merkatari Elkartea - Uztarria (Azpeitia)\n2020ko mai. 12a, 09:33\nEz da erraza azken hilabeteetan merkatariok bizi izan dugun egoera hitzez adieraztea. Sentimenduen errusiar mendi batekin aldera liteke, agian; ezjakintasunaren aldapa bortitzean behera, albiste lasaigarriren baten bultzadaz gora; ingurukoen laguntzaz animoa altu tarteka, kezkek gain hartuta zuloan beste askotan. Eta ez da harritzekoa; nor ez litzateke modu horretan sentituko bere bizitzari eusten dion zutabea erortzeko zorian ikusi eta ezer egin ezin dezakeenean?\nMerkatariok, beste herritar oro bezala, ezustean harrapatu gintuen osasun larrialdiak, erreakzionatzeko apenas denborarik gabe. Ohartzerako, bi talde handitan banatu gintuzten: premiazko salgaiak merkaturatzeagatik jarduerarekin jarraitu zezaketenak eta saltokia ixtera behartuta aurkitzen ginenak.\nLehen taldekoek, prisma orokor batetik 'pribilegiatu' moduan ikusi badira ere, eurek soilik dakite bizi izan dutena; lanean jarraitu dute, egoerara nola-hala egokituz, osasun ondorioen beldurra izateko denborarik gabe. Hor egon dira gehien behar genituenean.\nBigarren taldekook, jarduerarekin jarraitu ezin eta, bestelako arazoak izan ditugu: esaterako, ezjakintasuna. Informazioaren aroan bizi omen gara, baina geroz eta zailagoa da iturri fidagarriak identifikatzea. Gainera, egoeraren berezitasuna medio, erantzunik gabeko galdera ugari izan ditugu buruan mehatxuka, mamuak bailira.\nJarduerarekin segitu ezinak ondorio asko dakartza, eta guztiak txarrak: langileak izateren kezka zenbait kasutan, denboraldiko produktuak biltegian izan eta denbora aurrera doala ikustea beste batzuetan, ordaindu beharreko fakturak ia beti, edota guztia batera. Eta lanik ezin egin horiei aurre egiteko. Inpotentziaren definizio gisa balio dezakeen egoera.\nDena den, egoerarik larrienek ere izaten dituzte matiz gozoak, honek behintzat, bai. Izan ere, gertu sentitu ditugu ingurukoak, babestuta sentitu gara. Hasteko, herritarrek babestu gaituzte, merkataritza txikiarekiko konpromiso estua erakutsiz beste behin. Bigarrenik, merkatariok geure artean babestu gara, elkarri lagunduz. Azkenik, udalak babestu gaitu, unerik zailenetan ondoan daukagula erakutsiz. Merkatarioi eman digun dirulaguntza, aurrera jarraitzeko babes ekonomikoa ez ezik, egindako lanari aitortza ere izan da. Eskertzekoa.\nAurrera begira pausoak ematen hasi garen honetan, tunelaren amaierako argiak lagunduta edo, asko aipatzen da azken hilabeteetako bizipenetatik zerbait ikasi izana. Osasun zerbitzu on baten garrantziaz jabetu gara gehienok, baita etxetik hurbil saltoki txiki bat zabalik izateak duen balioaz ere. Agian, ordea, ez gara jabetu bien arteko loturaz. Etxetik gertu ditugun saltokietan erosteak haien jarduera mantentzen laguntzen du eta, zergen bidez, aberastasuna gurean gelditzen da. Horrela, besteak beste, osasun zerbitzuak mantendu eta hobetu daitezke. Aldiz, erosketa kanpoko enpresa batean egiten badugu, Interneteko plataforma handietan esaterako, aberastasuna beste herrialde batera doa.\nHonekin lotuta, osasun larrialdiak gure kaleen itxura berri bat ezagutzeko ere balio izan du. Argi ikusi ahal izan dugu nolakoak diren gure kaleak ia dendarik gabe, taberna edota kafetegirik gabe, bizirik gabe; inork nahi ez duen bezalako herria. Zorionez, herritarron eskuetan dago geroa, gure bizi eta kontsumo erabakiek eraikiko baitute etorkizuneko Azpeitia. Beraz, inoiz baino gehiago, egin dezagun herri-kontsumoaren alde, egin dezagun geure alde.\nBertan geunden, bertan gaude eta bertan egongo gara.


Institutu garaian izena jarri nion, telebistan ikusitako dokumental bati esker. Hala ere, ez nentorren bat bertan orientazio sexualari buruzko estereotipoekin, gizon transexual bati derrigorrez gizonak gustatu behar zaizkiola-eta. Zalantzak nituen horregatik, baina azkenean gaia atera zen, are indar handiagoarekin. Oso txarto pasatu nuen orduan, bizitzen jarraitzeak merezi ote zuen zalantza...\nEgia esan, ez nuen ezer berretsi behar. Nire ametsa futbolean jokatzea zen. Kirolak indarra eman dit, txikitatik. Nire bizitzatik alde egiteko modua izan da. Azken urtean, entrenatzen hasi naizenetik, indarra eta jokatzeko grina sentitu ditut. Federazioarekiko arazoa ez da izan hain handia, NAN agiria behar nuela esan zidaten. Paper baten gorabeheran, pertsona bera izan arren, horrela ibiltzea... Nahiko tristea da.\nZergatik naiz feministagoa depilatzen ez banaiz? “Patriarkatuaren eragina” omen... Tira, motibo asko izan ditzakezu, baina ez dira aintzat hartzen, jendea baztertzen da, are, gaizki sentiarazi. Feminismoak hori ikusi behar du. Zergatik ezin naiz ama izan? “Inposatutako rolak” onartzea dela diote. Beraienak ere inposatutako rolak dira, feminista batek nola pentsatu behar duen ezartzen dutelako. Ez esan gero guztion arteko berdintasuna bilatzen duzula, askatasuna ez baduzu bermatzen ez duzu berdintasunik nahi.\nTrans identitateak ez dira pertsona transexualak bakarrik, badira transgeneroak, trabestiak... Baina denak multzo berean sartu ohi dituzte. Adibidez, trabestien inguruan entzun duzunaz bakarrik baliatuta ez duzu askorik jakingo. Elkarren oso ezberdinak dira, homosexual edo heterosexualak dira.... Jendeak informaziorik gabe hitz egiten du, errazegi. Sexu aldaketaz hitz egitean, “okerreko gorputzean jaio zen” gisako esaldiek ez dute zentzurik. Ni nire gorputzean jaio nintzen, eta ordutik sexu berdinekoa izan naiz.\n“Diskriminazio faktoreak metatzen dira: emakume eta lesbiana izatea bi faktore dira, emakume transexual lesbiana batek hiru bereizkeria faktore ditu. Arraza kontuak gehituz gero, faktore gehiago, jubilatua izanez gero beste bat... Gehitzen doaz, eta banan-banan kentzen joan behar gara. Ikusgarritasunarekin kentzen dira. Emakume bi eskutik hartuta ikustean pentsa dezakezu: “Zer ondo, inork ez ditu molestatzen”. Baina nik diot: “Erreparatu egin diozu, zergatik? Bada, oraindik salbuespena delako”. “Ikusgarriak izan gaitezen, ikusezin bihurtzea lortu arte” leloak laburbiltzen du gure helburua. Bi gizon eskutik helduta ikusi eta inor ohartuko ez den eguna helduko da”.\nKanal hauetan artxibatua: LGBTI | Kirola


Célere Magòria, Bartzelonan dauden A kategoria energetikodun 175 etxebizitza, hormigoi polimerozko fatxada aireztatuarekin. — Fatxada aireztatuak\nGure helburua zen fatxada sendo eta dotorea lortzea, portaera termiko eta akustiko onarekin. Horregatik, bi pieza dituen fatxada aireztatu bat aukeratu genuen. Pieza bat laua da eta forjatu guneetan zerrenda batzuk sortzen ditu, eta bestea ildaskatua da eta haien eta zuloak eta terrazak dituzten zatien artean sortzen diren zerrendetatik igarotzen da.\nOso pozik gaude bukaerako akaberarekin, fatxadak aldi berean dotoreak eta errazak baitira, eta hori zen, hain zuzen ere, bilatzen ari ginena. ULMA Architectural Solutionsen soluzio integralaren laguntza erabat baliagarria izan da zuinketen, elkarguneen eta erremateen xehetasun teknikoak ebazteko, eta hori ezinbestekoa da emaitza ezin hobea lortzeko.\nHigiezinen sektoreak eragin handia dauka ingurumenean: maila globalean munduko energiaren %32 kontsumitzen du eta eguratsera igorritako CO2ren bostena igortzen du.\n“Konprometituta sentitzen gara, izan ere, ulertzen dugu planetaren iraunkortasuna gure ardura dela.\nFuntsezkoa da eraikitzen ditugun etxebizitzetan efizientzia energetikoari lehentasuna ematea, eta, horretarako, Via Celerek berrikuntzaren alde egiten du bere proiektuetan: energia berriztagarriak sartzen ditugu, esaterako geotermia, bai eta abangoardiako teknologiak ere, hala nola fluxu bikoitzeko aireztapena, kontsumo aurrezpen handia dakarrena. “higiezinen alorraren garapen iraunkorreko eta energetikoki efizienteko eredu berrirako bidean lider izan nahi dugu”.\nEraikuntzaren ikuspegitik, eraikina nabarmentzen da bere fatxada aireztatu zuriagatik eta geotermia eta fluxu bikoitzeko aireztapena erabiltzeagatik irtenbide efiziente gisa; izan ere, horiekin sustapenak A sailkapen energetikoa eduki dezake, eraikinak energia gutxiago eskatuta eta jabeak diru asko aurreratuta.\nKonplexu berria Gran Via de les Corts Catalanes kalean dago, Sant-Montjuic distrituan, Espainia Plazatik bost minutu eskasera.


HIDROGENO-TEKNOLOGIEN ARLOKO ZUZENDARI ZIENTIFIKOA | CIC energiGUNE\nHIDROGENO-TEKNOLOGIEN ARLOKO ZUZENDARI ZIENTIFIKOA\nCIC energiGUNEk, Europako energia-sektoreko erreferentziazko ikerketa-zentroak, hidrogenoaren teknologien ikerketa-arlo bat jarriko du abian. CIC energiGUNE BRTAko kidea da eta ezagutza disruptiboa, erabilgarria eta industriara transferitzeko modukoa sortu nahi du.\nOrain arte, zentroak jarduera sinergikoa izan du hidrogenoaren balio-katearekin, biltegiratze elektrokimikoko (EES) eta biltegiratze termikoko soluzioen (TES) eremuetan. Hala ere, trantsizio energetikoaren eta plan estrategiko berriaren testuinguruan, zentroak hidrogenoaren teknologien arlo berri hori sortuko du. Eremua 2021-2024 epealdi estrategikoko hurrengo lau urteetan sortu eta haziko da.\nZuzendari nagusiaren menpe, ZUZENDARI ZIENTIFIKOAK arduratuko da:\nZentroko zuzendaritzarekin eta batzorde zientifikoko kideekin lerrokatzen dela zaintzea, arloaren estrategia bazkideen batzarraren agindupean definituz.\nErlazionatutako ikerketa-taldeen (eta ikerketa-ildoen) egitura sortzea.\nAbangoardiako ezagutzaren sorrera eta ikerketa disruptiboa ziurtatzea, zentroaren nazioarteko posizionamendua mantentzeko edo hobetzeko, ibilbide-orrien eta lan-planen definizioa barne.\nNazioarteko talde bat kontratatzea eta kudeatzea: zientzialariak, doktoratu ondoko ikertzaileak, doktoregoko ikasleak eta teknikariak.\nZuzendari ZIENTIFIKOAK bere arloko aurrekontua kudeatuko du, eta honako hauek ere egin beharko ditu:\nLankidetza-programak eraikitzea, batez ere tokiko unibertsitateekin, industriarekin eta zentro teknologikoekin, ikastetxeko beste arloekin (GHE eta TES) eta Negozioaren Garapeneko zuzendariarekin lankidetzan.\nGobernuko eta industriako iturrien finantzaketa lortzeko proposamenak idaztea.\nEuskal industriarekin harreman estua izatea, euskal enpresen inpaktua maximizatzeko estrategia zientifikoa lerrokatzeko.\nHalaber, ZIENTZIA-ZUZENDARIA CIC energiGUNEko beste atal batzuekin batera lan egitea espero da, erakunde osoaren funtzionamendu egokia eta epe luzerako perspektibak bermatzeko.\nIkerbasque Research Professor bezalako lanpostu iraunkor bat eskaintzen dugu, ezagutzak eta esperientzia dituen ikerketa-talde bat zuzentzeko eta inplikatutako ikerketa-ildoak koordinatzeko aukera paregabeak eskainiko dituena.\nHTAko ZUZENDARI ZIENTIFIKOAK komunitate zientifiko loretsu batekin egingo du topo. Komunitate horrek ikerketa sinergikoak egiten ditu dagoeneko eskualdean jarduten duten unibertsitateekin eta beste laborategi eta zentro teknologiko batzuekin.\nProiektu osoaren erakargarritasunaz gain, CIC energiGUNEk oinarrizko soldata eta baldintza lehiakorrak eskaintzen ditu. Fundazioak zuretzat eta zure familiarentzat trantsizioa errazten ere lagunduko du, ostatua eskaintzen duen eta tokiko ingurunean integratzen laguntzeko beste alderdi batzuk jorratzen dituen ongietorri programa bat eskainiz.\nEskatzaile guztiei curriculum vitae xehatua eta erreferentziazko 2 kontaktu aurkezteko gonbita egiten zaie.\nHautatutako hautagaiari Ikerbasqueko Ikerketa Irakasle lanpostua eskainiko zaio, Ikerbasqueko (Zientziarako Euskal Fundazioa) deialdiko estandar zientifikoak betetzen baditu, Euskal Autonomia Erkidegoko Ikerketa Erakundeetara ikertzaile seniorrak erakartzeko.\nCIC energiGUNE enpresa konprometituta dago baiezko ekintzarekin, aukera-berdintasunarekin eta langileen aniztasunarekin.\nGaitasun eta motibazio handiko pertsona baten bila gabiltza, aukera hau baliatu eta asmo handiko ikerketa-programa bat garatzeko gai dena. Eskatzaileek ekimen-maila handia izan behar dute, eta diziplinen arteko lankidetza biziari irekita egon behar dute.\nEskatzaileek nazioartean aintzatetsitako ibilbide zientifikoa frogatu behar dute, bi herrialde baino gehiagoko partzuergoek parte hartzen duten proiektu europarrak zuzendu izana barne.\nHautagaiak doktoretza bat izan behar du Estatu Solidoko Kimikan, Materialen Zientzian, Kimikan, Fisikan edo antzeko eremuetan, bai eta gutxienez 10 urteko esperientzia zuzena ere hidrogenoaren teknologien ikerketan eta garapenean I+Gn, inpaktu-faktore handiko aldizkarietako argitalpenen historia frogatuarekin. Era berean, oso positiboki baloratuko da ERCren diru-laguntza bat edo antzekoa kudeatu izana.\nHonako alderdi hauetan izandako esperientzia baloratuko dugu:\nMaterialen zientzia, egoera solidoaren kimika eta elektrokimika, hidrogenoaren ikerketan epe luzerako ikuspegia duena.\nErakutsitako lidergo-gaitasuna eta taldeen kudeaketa, komunikazio-trebetasunak, talde-lana, gatazken konponbidea eta negoziazioa barne.\nIkasketetara bideratutako pertsona, baliabideak eraginkortasunez kudeatzeko, konponbideak aurkitzeko eta helburuak lortzeko gai dena.\nOinarrizko eta aplikatutako I+G. Desiragarria da teknologia eskalatuta ezagutzea.\nI+Gren hedapena (argitalpen zientifikoak, mintegiak, hitzaldiak, etab.).\nHidrogenoaren teknologiak eta hidrogenoaren balio-katea menderatzea.\nDiziplinarteko eta nazioarteko ingurune batean konpromiso eta sormen handiz lan egiteko prestasun handia espero dugu.\nEskatzaileek ingelesez arintasunez hitz egin behar dute. Desiragarria litzateke, halaber, espainieraz hitz egiten jakitea.


Oskara, Kukairen azken ikuskizuna ikusteko sarrerak zozkatzen ditugu - Ba da beste modu bat | Laboral Kutxa Blog\nKukairen azken ikuskizuna ikusteko sarrerak ditugu. Ikusi nahi dituzu 2015eko MAX Sarietan dantza talde onenaren aitorpena eraman zuten dantzariak? Hala bada, parte hartu gure azken zozketan eta ea zeuretzako diren hasi berri duten itzuliko ikuskizunen baterako sarrerak. LABORAL Kutxaren bezeroa bazara jasoko zenuen emailez sarrerak doan lortzeko gonbidapena baina beste aukera bat nahi baduzu (bezero izan edo ez) hementxe daukazu. Horretarako sortu dugun aplikazioan izen eman eta inprimakia bete, ez duzu besterik egin behar. Zerrendan agertuko zaizkizu Kukairen emanaldi guztiak. Zuk aukeratu gehien komeni zaizuna (Bilbo, Donostia, Elorrio, Basauri, Gasteiz, Errenteria edo Valladolid), utzi zure datuak eta geuk abisatuko dizugu irabazi baduzu. Irabazle bakoitzak bi sarrera jasoko ditu aukeratutako emanaldirako eta bertatik bertara ikusi ahal izango ditugu Kukairen bideo hauetan ikusten diren gisako gauza ederrak. Errenteriako talde honek urteak daramatza euskal dantza tradizionaletan oinarritutako ikuskizun garaikideak egiten, berritzaileak eta hunkigarriak, beti ere. Emanaldi itzuli honi babesa emateko erabakia euskararen eta euskal kulturaren alde egin dugun bidean aurrera egiteko modu bat da. Lagundu egin nahi dugu Kukaik egiten duen ahalegina geure kultura berton zein mundu osoan zabaltzeko, indartzeko eta sustatzeko. Egun batzuk baino ez dituzu zozketan parte hartzeko, beraz, ez denborarik galdu eta bete inprimakia!\nTags: antzerkia kukai MAX saria


Ukipen-pantailaren ondoren, keinu-kontrola | Consumer\nUkipen-pantailaren ondoren, keinu-kontrola\nGailuak dituzten gailuak kontrolatzeko teknologiak bideokontsolak ordenagailuetara, tabletara eta mugikorretara eramateko erabiltzen dira\nIrudia: Leap Motion Technologies\nKinectek iraultza handia sortu zuen duela bi urte bideojokoen industrian. Jokalariak telebistaren edo ordenagailuaren pantailarekin interakzioan aritzeko aukera ematen zion, gorputzaren keinuekin; beraz, aise handitzen ziren joystick-aren ahalmenak. Gailu hau Microsoft Xbox 360 kontsolarako pentsatuta dago, eta izpi infragorrien eremu bat sortzen duen barra sentsorial batean oinarritzen da, CMOS motako irudi-sentsore batekin konbinatuta, mugimenduak hiru dimentsiotan detektatzeko. Hala ere, ordenagailuen kudeaketarekin lotutako beste erabilera batzuk aurkitu zitzaizkion laster, eta gailu teknologikoen keinu-kontrolaren garaia bihurtu zen. Gaur egun, enpresa askok diseinatzen dituzte mota horretako teknologiak, eta fabrikatzaile askok aplikatzen dizkiete beren ekipoei. Hurrengo pausoa tabletak eta mugikorrak izango dira. Artikulu honek keinu-kontrolaren iragana, oraina eta etorkizuna deskribatzen ditu.\nGaur egun, enpresa askok diseinatzen dituzte keinu-kontrolerako teknologiak, eta fabrikatzaile batzuek beren ekipoei aplikatzen dizkiete.\nKinect, berez, Israelgo PrimEsense enpresaren diseinu bat zen, Microsoftek Xboxera egokitu baitzuen “Project Naroa” izenekoan. Baina PrimEsensek, Microsoft-en hardwarea saldu beharrean, argi utzi zuen teknologiak erabilera zabalagoak zituela eta ordenagailu-fabrikatzaileekin harremanetan zegoela produktu berriak sortzeko.\nBestalde, Sonyk PlayStation 3 kontsolarako Move izeneko teknologia garatu zuen, eta Microsoftek Xbox 360rekin batera merkaturatu zuen ia. Move Nintintoko Wii kontsolako Wii Remote agintearen antzekoagoa zen, eta benetako aitzindaria zen bideojokoen bidezko bideojokoak kontrolatzen, baina ez zuen bideokontsola duen kable baten bidez konektatzen, baizik eta hari gabe lan egiten zuen. Play Station Eye izeneko kamera batean oinarritzen zen. Kamera hori pantailaren gainean zegoen (Kinect barra bezala), mugimendu-sentsorez josita zegoen Motion Controller agintean, eta goiko aldean hainbat koloretan argiztatzen zen esfera zuen kamerak detektatu ahal izateko.\nKinectek sei jokalari aldi berean detekta ditzake Xbox One-n\nBeste gailu batzuk gainditu eta sistema eragile desberdinetara egokitzeaz gain, bai ordenagailuei bai mugikorrei eta tabletei dagokienez, bi sistemak nagusitu dira eta bi konpainietako kontsola-modeloetan agertuko dira: XboxOne eta PS4. Kinect telesailean sartuko da, eta bere eremuan sei jokalari atzemateko gaitasuna izango du. Play Station Eye kamera, aldiz, 50 euroko balioaz aparte erosi beharko da, baina aurrekoak baino bilakaera aurreratuagoa izango du, bereizmen handiko bi kamera eta lau mikrofono baititu.\nOrdenagailuetara jauzi egitea\nPrimEsenseren ondoren, beste enpresa batzuek ordenagailuetarako keinuak egiteko barrak sortu dituzte. Horietako bat Leap Motion kaliforniarra da, eta ekainaren amaieran akordio batera iritsi zen 20 milioi euroko inbertsio-funts batekin, ordenagailuetarako kanpoko keinu-kontroleko teknologiaren merkaturatzea sustatzeko.\nIrudia: Eliptic Lab\nOraingoz, Leap Motion Controller izeneko gailu batean sartzen da. Gailu hori USB edo Bluetooth bidez konektatzen da (Mac OS X formatuan). Kalibratu beharrik gabe, erabiltzailearen eskua detektatzen du ordenagailuaren webcam-aren aurrean, eta harekin koordinatzen da aginduak prozesatzeko, adibidez, nabigatzailean aplikazioa edo fitxa aldatzeko, bozgorailuen bolumena igotzeko edo jaisteko, esku hutsez marrazkiak egiteko, etab., bideo honetan ikus daitekeen bezala. Mac OS X eta Windows 8 sistema eragileetarako pentsatuta dago, eta 80 dolarreko irteera-prezioa du, oraingoz Estatu Batuetarako bakarrik. Acer fabrikatzaileak akordio batera iritsi da Leap Motionekin, gailua bere terminaletako batzuetan barne hartzeko.\nBestalde, Sony de Sony gamako ordenagailuak orain dela urtebete hasi ziren keinu-kontrolerako teknologia erabiltzen Windows 8ra egokitutako keinu-kontrolerako, eta teknologia horien alde egiten du, batez ere, Mac OS Xren aurkako bereizketa-faktore gisa.\nTabletetan eta mugikorretan ere bai\nIrudia: Grabatu Grabatu\nArlo horretan lehiatzen den beste enpresa bat Israelgo Point Grab ere bada. Leap Motionena baino sistema ez hain zehatza eskaintzen du, baina gailuaren ganberan bakarrik oinarritzen da. Instalatzeko erraza denez, mugikorretarako eta tabletetarako pentsatuta dago, eta, horri dagokionez, bateragarria da Android-ekin, Windows 8rekin eta Windows RT-rekin. Sistema eragile horretan, oso interesgarria izan daiteke ingurune grafikoa keinu-kontrolerako.\nEliptic Labs-ek tableten eta ordenagailu eramangarri hibridoen alde ere egiten du apustu, tableta bihur daitezkeen arren, baina ultrasoinuetan oinarritutako sistema batekin egiten du, ez irudian.\nMugikorraren munduari dagokionez, keinu-kontrola Samsung gamarako Samsung-en garapenetara mugatzen da, eta orri bat begirada batekin pasa daiteke, edo abesti bat eskuz aldatu.\nkeinu-kontrola kinect-eu leap motion-eu playstation eye-eu


Ehunka errefuxiatu egoera lazgarrian Bosniako mugan, Europan asilo bila\nEhunka errefuxiatu egoera lazgarrian Bosniako mugan, Europar Batasunean asilo bila\nLipako kanpalekua erre ondoren, 700 bat asilo eskatzaile daude Bosniako mugan, Kroaziara noiz pasako zain. Zero azpiko tenperaturak jasaten ari dira lotarako aterperik eta arropa edo oinetakorik gabe.\nAsilo eskatzaileak, Bosniako mugan, eguneko otordu bakarra jasotzeko prest elur azpian\nEhunka errefuxiatu egoera lazgarrian Bosniako mugan, asilo bila\nGoiz Kronika saioaren webgunea\nHiru mila migratzaile daude Bosniako mugan, 700 bat pertsona Lipako kanpalekua erre zen inguruetan. Gehienak Pakistan eta Afganistango gazteak dira, bakarrik datoz, eta egun hauteako tenperatura eta eguraldi txarra jasateko arropa, oinetako edo aterperik gabe daude. Kroaziako muga igaro nahi dute, behin Europar Batasunean asilo eskaera prozesua hasteko. Baina asko etsituta daude, Europak bizkarra eman diela uste baitute.\nEguneroko bizitza zaila eta gogorra da, azpiegitura faltari, janari eskasia gehitzen baitzaio. Bosniako elkarteak dira pertsona guzti hauei jateko ematen dietenak. Hala ere, otordu bakarra egin dezakete: ogi puska bat eta te beroa. Elkarte hauek zapatak, arropa beroa eta aterpea eskatu dute.\nBertan diren migratzaileak kezka dira horrela jarraitzekotan hotzez hilko diren eta saiatzen ari dira mendietatik barrena Kroaziara pasatzen. Poliziak, baina, atzematen ditu aldiro, Bosniara bultzatuz berriz.\nErrefuxiatuak albisteak 2021


Aurkezpena - Euskal Herria liburuak - Euskal Herria Aldizkaria - mendia, kultura, natura, bidaia aldizkaria\nBidaia aldizkari jaio zen EUSKAL HERRIA. 2003 eta 2014 bitartean hemen bizi garenoi zein kanpotik bisitari datozenei herri hau bazterrik bazter erakutsi zien, hamaika proposamen, erreportaje, dossier edo portfolioren bidez. Etorkizunari begiratzen zion aldizkari hark. Liluraz beteta zegoen, sekretuz betetako kutxa txikia. Praktikoa, ezohikoa, gaur egunekoa... Irakurlea gogaide, bideak urratu zituen kostaldean, mendietan, ordokietan, haitzarteetan, basoetan eta herrietan barrena.\nHorrela ibili zen EUSKAL HERRIA hamaika urtez. Beti mendia, natura, kultura eta bidaia ardatz hartuta. Eta horrelaxe jarraitu zuen, liburu bihurturik, 2014ko urtarrilean aldizkaria desagertu zenean. Harpidedunek harrera itzela egin zioten eta horrek are indar gehiago eman zion. Horrela sortu zen EUSKAL HERRIA LIBURUAK: aldizkaria hauspotu zuen izana bizirik iraunarazteko liburu bilduma (sei ale urtean).\nLehenengo urtetik bertatik EUSKAL HERRIA LIBURUAK bildumak itzal handia eskuratu du natura, paisaiak, gastronomia, aisialdi aktiboa, ikerkuntza, dibertsioa eta jakintza maite dituztenen artean. Urteko sei liburuak, web gune hau eta bloga lanabes ditugula, unibertsoa osatu eta, besteak beste, tituluak proposatu, kritikak eta iradokizunak egin, akatsak zuzendu eta ideiak txalotzeko aukera irekiko da. Denok partaide garen unibertsoa, beraz. Unibertso txiki honen bidez islatu nahi dugu, hein batean bederen, bihotz-bihotzez maite dugun herriaren unibertso handia: EUSKAL HERRIA.\nSua Edizioak argitaletxeko zuzendaria


Akordio garrantzitsua Ilunion Navarran | LAB SINDIKATUA\nZerbitzu Pribatuak Bestelakoak Akordio garrantzitsua Ilunion Navarran\nAkordioaren arabera, lan zentru honen lehen hitzarmena izango denaren testua esku hartean idatzia ez dugun arren, langileriak soldaten igoera izango du, zehazki %2,3 eta %25aren tartean. Non igoerak kategoeria ezberdinen eta urteko KPIaren arabera izango direlarik. 2019an jardunaldia 58 ordutan jatisiko da eta lan egunak 251tik 220ra. Malgutasuna %4an jaitsiko da.\nBehin-behineko ezintasunaren osagarria laneko istripu edo gaixotasunengatik %100an bermatua izango da. Kontingentzia arruntei dagokionez, lehen hiru egunetan %35a, 4. eta 20.\negunen artean %75 eta 21. egunetik aurrera %85a.\nGarraioaren osagarria lortu da. Jai egunen sariaren igoera areagotzen da, laguntza sozialak, ordaindutako eta ez ordaindutako baimenak eta eszedentziak bezala.\nEnpresak bere kabuz hitzarmena ez betetzeko erabakia ekiditeko klausula ere lortu da , hala nola, hitzarmena indarrean jarraituko du beste batengatik ordezkatua izan arte. Gainera langile bakar batez ez ditu lan baldintza okertuak ikusiko lan hitzarmen hau indarrean sartzen denean.\nAzkenik, lorpen guzti hauek langileen borrokari esker lortu direla uste dugu, kalera irtetzen, eta jarrera hau goraipatu eta txalotu nahi dugu, honi guztiari esker lortu dira hobekuntza guztiak.


Gipuzkoako zaborraren %57 birziklatu gura dute 2016. urtean - Debagoiena - Goiena.eus\nGipuzkoako zaborraren %57 birziklatu gura dute 2016. urtean\nMireia Bikuña 2008-06-12 11:43\nHiri hondakinen arloan datozen zortzi urteotarako dituen asmoak azaldu zizkien Gipuzkoako Foru Aldundiak astelehenean, mankomunitate, udal eta gizarte eragileei. Hain justu ere, Gipuzkoako Hiri Hondakinen Kudeaketarako Plan Nagusiari (Pigruc) eginiko aldaketak biltzen dituen aurrerapen dokumentua aurkeztu zien, Garapen Iraunkorreko diputatu Carlos Ormazabalek.\nDokumentu horren arabera, 2016. urtean, Gipuzkoan sortuko den zaborraren %57 birziklatzeko eta konpostatzeko erabiliko dute; hain justu ere, 289.000 tona: horietatik, 229.000 tona askotariko gaiei dagokionez, eta beste 60.000 tona materia organikoari dagokionez. Egun 6.000 tona materia organiko konpostatzen dira dokumentuaren arabera, eta kopuru hori hamar aldiz biderkatzeko helburua jarri dute Foru Aldundiko arduradunek. Hain justu ere, 2002. urtean egindako planean baino %14 gehiago da. Bestalde, Foru Aldundiaren asmoa da 2016. urtean sortzen den zaborraren %47 erretzea.\nHiri hondakinen aurrerapen dokumentuaren arabera, Foru Aldundiak 300 milioi euro inbertituko ditu zaborrak kudeatzeko azpiegituretan, eta inbertsioa, Hondakinen Partzuergoren bidez egingo da. Azpiegitura gehienak Zubietako gainetan jarri nahi dituzte, eta 2012rako martxan egongo dira. Hain zuzen, errauste planta, bio-lehortze planta, erraustearen zepak tratatzeko planta eta interpretazio zentroa. Bestalde, 2010a baino lehen, hiru konpostatze planta egingo dituzte: aurreko astean Lapatxen (Azpeitia) zabaldu zena, eta Goierrin eta Donostialdea-Bidasoan jarriko dituztenak.\nAurrerapen Dokumentu osorik ikusi gura duenak www.gipuzkoaingurumena.com helbidea begira dezake. Orain dokumentuari ekarpenak egiteko kanpaina zabaldu du Foru Aldundiak, hain justu ere, uztailaren 18ra arte.


Greba mugagabea hasi dute Fosecoko langileek - Izurtza - Anboto.org\nGreba mugagabea hasi dute Fosecoko langileek\nMaialen Zuazubiskar 2018-09-04 08:52\nVesuviuseko arduradunek aurkeztu duten lan espedienteak 24 langileren kaleratzea berresten du. Hori horrela, greba mugagabea abiatu dute Fosecokon, enpresa-batzordeak deituta (Talde Independienteko 2 kidek, ELAko 2k eta LABeko 1ek).\nAtzo eman zuten berria Fosecoko arduradunek. Vesuvius taldeko kideek prentsa ohar baten bidez jakitera eman zutenez Izurtzako enpresa itxi egingo dute eta horren lan espedientea aurkeztu zuten. ELA sindikatuko kideek jakitera eman zutenez, Vesuvius taldekoek aurkeztutako planak 16 pertsonentzako birkolokazioa, 2 aurrejubilazio eta 24 langileren kaleratzeak jasotzen ditu.\n"Erregulazio txostenak ez du inolako zentsurik. Oso ondo dabilen lantoki bat da eta zorakeria bat iruditzen zaigu egiten dabiltzana", adierazi dute ELAko kideek. LABeko kideek, berriz, "inolako kaleratze traumatikorik" ez dutela onartuko adierazi dute. Hori horrela greba mugagabea hasiko dutela jakitera eman dute.\nItxieraren aurrean Fosecoko langileek mobilizazioekin jarraituko dute\nJone Guenetxea 2018 uzt 23 Izurtza\nVesuvius taldeko presidenteordeak 42 kaleratze aurreikusten dituen lan espedientea aurkeztu du Izurtzan, gaur goizean. Langileek grebagaz eta elkar...\nLana galtzeko arriskuan dauden Foseco enpresako 42 langileentzat "irtenbidea bilatzen" ari dela dio zuzendaritzak\nJoseba Derteano 2018 uzt 18 Izurtza\nIzurtzako enpresa ixteko erabakiak dakarren ondorioen jakitun direla eta "langileentzat duina" izango den Gizarte Plana lantzen dabiltzala adierazi...


Milioi askoko lapurreta egin dute Madrilgo administrazio batean\nHirigunean dagoen Doña Manolitak berriz sorte hobeagoa izan du, lapurrek ez baitute dirua eramatea lortu.\nMoratalaz auzoan dagoen Loteria administrazio batek lapurreta bat pairatu du Gabonetako Zozketa izateko astebete eskas geratzen denean. Hau gertatu bitartean, hirigunean dagoen Doña Manolita administrazioak ere lapurreta saiakera jasan du, baina kasu honetan sorte hobeagoa izan dute, lapurrek ez baitute dirua eramatea lortu.\nIgandean, 13:00 aldera, poliziak sute baten abisua jaso zuen. Zer gertatzen zen jakiteko asmoz Moratalaz etorbideko 277. zenbakira hurbildu ziren, bertan inor ez zegoela egiaztatuz. Arrastoen bila zeudela, administrazioarekin komunikatzen zuen butroi bat atzeman zuten, eta haren barruan 15 zentimetroko zuloa zuen bertako kutxa gogorra. Horrez gain, bileteak eta erretako loteria dezimoak aurkitu zituzten.\nNahiz eta kutxa gogorra zabaltzea lortu ez, eskudirutan eta loteria bileteetan diru kantitate handia lapurtzea lortu zuten. Horrez gain, hainbat erreminta utzi zituzten lokalean, hala nola pikotx bat, eguzkitako betaurrekoak eta bihurkinak.\nAgenteek, oraingoz, ez dute lapurretarekin zerikusirik duen atxiloketarik egin, eta kasua Madrilgo Polizia Judizialaren eskuetan utzi dute.\nLapurreta saiakera Doña Manolita\nDoña Manolita administrazioak ere oste saiakera bat jasan zuen pasa den igandean, baina kasu honetan lapurrek ez zuten ezer eramaterik lortu. Gertakaria 23:00 aldera gertatu zen, ordu horretan, bigilantzia kamerek ate nagusia ez den sarrera batetik sartzen ari ziren txanodun bi detektatu baitzituzten. Gaur goizean, lanera sartzerakoan, lapurreta saiakeraz ohartu eta poliziari deitu diote.\nInformazio gehiago:Eitb: Milioi askoko lapurreta egin dute Madrilgo administrazio batean


4Formalki ez da bide berdea\n(«Argaren Ibai Parkea» orritik birbideratua)\nIruñerriko Ibai Parkea (Argako Ibai Parkea, Iruñeko Ibai Parkea, Eskualdeko Ibai Parkea edo Ibai Parkea, batzuetan) Iruñerriko parke eta bide berdea da. 33 kilometroko luzera du, Arga, Ultzama, Elortz eta Sadar ibaien ertzean, Pirinioetako haranen (Esteribar eta Ezkabarte) eta Argako ordokiaren (Oltza Zendea) artean.\n2001ean inauguratu zen, Argako Plan Integralari esker. Plan hori 1999 eta 2001 urteen artean sustatu zen, Arga ibaiaren ingurua Iruñerriko eremu hiritarrenetatik igarotzean berreskuratzeko.\nFormalki ez da bide berdea[aldatu | aldatu iturburu kodea]\nOrriaren azken aldaketa: 30 azaroa 2021, 12:55.


Uliazpi - Zentroak - Zizurkil\nHemen zaude: Hasi > Uliazpi > Zentroak > Zizurkil - Fraisoro Zentroa\nFraisoro Zentroa 1981. urtean inauguratu genuen. Eguneko Zentro bat dago bertan, 75 lagunentzako tokiarekin eta sei etxebizitza independente, guztira 65 lagunentzako tokiarekin. Fraisoro Finkaren barruan dagoenez gero, bertatik oso erraz joan gaitezke mendira nahiz herrira, eta tren-geltokitik ere oso hurbil dago. Era berean, Fraisoro Zentroak Atseden Zerbitzua eskaintzen du familien eta artatuen premiei erantzuteko.\nFinkak 7.800 m2 ditu, eta bertan, gune libreak (lorategiak) eta 4 eraikin berezi daude. Eraikin horretan 6 etxebizitzak behe-solairuan banatuak daude, eta denek sarbide zuzena dute lorategira. Administraziorako eta langeletarako zenbait espazio ere badaude (lehen solairuan). Eguneko Zentroaren eraikinak behe-solairua eta erdi-sotoa du eta 958 m2 neurtzen du. Finkaren beste muturrean, beste bi eraikin bereiziak aurkitzen dira: sukaldea eta garbitegia. Sukaldea behe-solairuan dago, hozte-ganberak eta hornigai-gela ditu eta 90 m2 neurtzen du. Garbitegia bi solairuko eraikin bat da, eta gainekoan, josketa-zerbitzua eta garbigelak daude, guztira 160 m2 neurtzen duelarik.\nFraisoro Zentroan ondorengoek osatzen dute gure langile-taldea: sukaldariak, harbiketako langileak, Eguneko zentroko zaintzaileak, etxebizitza zaintzaileak, fisioterapeutak, musika-terapeuta, gidaria eta laguntzailea, garbiketako langileak, unitateko arduradunak, medikua, erizaina, gobernariak eta zentroko arduraduna, modu bateratuan lan egiten dutelarik erabiltzaileen eta beren senitartekoen premia eta eskakizunei erantzuteko.\nEguneroko jarduerak burutzeko, Fraisoro Zentroak ibilgailu propioak ditu: kotxe bat eta 9 plazako bi ibilgailu egokituak dira, erabiltzaileen mugikortasuna eta garraioa ahalbidetzen eta errazten duena.\nZentro honetako zerbitzuei buruzko Informazio gehiago.\nEguneko Arreta Zerbitzua - Fraisoro\nEguneko Zentroa eguneko arreta eskaintzeko pentsatua dago, 10:00etatik 17:00etara, irailetik uztailera (zenbait opor-garai izango dira Eguberrietan, Aste Santuan eta abuztuan). Egitura fisikoari dagokionez, 958 m2 ditu, hainbat jarduera-gelatan banatuak, jangela-sukaldea, bainugela egokituak, fisioterapia eta hidroterapiako gela eta beste zenbait espazio orokor, hala nola biltegiak.\nEtxebizitza zerbitzua - Fraisoro\n6 etxebizitzak behe-solairuan banatuak daude, 1.970 m2 neurtzen dute guztira, eta zuzeneko sarbidea dute lorategira. Etxebizitza bakoitzean pertsona-kopuru aldakorra bizi da, eta gutxienez 8 eta gehienez 12 dira, eta bi plaza daude Atseden Zerbitzurako gordeak. Etxebizitzak arreta orokorra eskaintzen du eta irekita dago urteko egun guztietan, eta opor-garaietan (Aste Santuan, Abuztuan eta Eguberrietan) Uliazpiren beste etxebizitza edo Zentro batzuetan bizi diren erabiltzaileak hartzen ditu. Era horretan eskaintza zabala bermatzen dugu, eguneko 24 orduetan urteko 365 egunetan, zerbitzuaren erabiltzaile direnen eta bere familien bizi-kalitatea sustatzeko helburuz.\nAtseden Zerbitzua - Fraisoro\nFraisoro Zentroak atseden-zerbitzu bat du eta zerbitzu horren bitartez, hain zuzen ere, laguntza eman nahi zaie hainbat arrazoirengatik beren senitartekoa zaindu ezin dezaketen familiei edo etengabeko zaintza-jardueratik atseden hartzeko beharra dutenei. Laguntza horri esker, etxebizitzan aldi baterako egonaldiak egiten dituzte, eta familiek dituzten premien arabera, egonaldi horiek laburragoak edo luzeagoak izan daitezke: asteburua, astebete, hamabostaldia eta abar. Era berean, abuztuan opor-zerbitzu berezi bat erabiltzeko aukera ere badago.\nFraisoro Zentroan atseden-plaza bat dago, baina Uliazpin badaude beste plaza batzuk, familien eskaerari erantzun ahal izateko, beharrezkoa den kasuetan.\nZerbitzu honetan arreta jasotzen duten pertsonek, beren premia eta lehentasunen arabera, etxebizitza-zerbitzuan eta eguneko arreta-zerbitzuan antolatutako jardueretan eta dinamikan parte hartu ahal izango dute.\nZentroko azken 5 jarduerak\n[ Eguneko arreta ]\nBerioko Garaguneko lagunak etorri dira Carlos bisitatzera


Urbiko Zubia | www.basauri.net\n634 errepide nazionala eta Urbi kalea lotzen ditu Ibaizabal ibaiaren gaineko zubi honek. Bestalde, ibaiaren ardatzak, eremu horretan, Galdakao eta Basauri arteko udal-mugartea finkatzen du.\nZubia 1935ean eraiki zuen Bizkaiko Foru Aldundiak, eta 1936an jaso zuten aipatutako udalek. 1937an ez zuen kalterik jasan eraikuntzak, gatazkan zehar lurrezko zakuekin babestuta egon zen eta. Handik sartu zen Nafarroako Lehen Brigadako Lakarreko Tertzioa, 1937eko ekainaren 15ean. Santa Marinatik etorri ziren, Bilboko Burdin Hesia gainditu, eta, hurrengo egunean, udalerri osoa okupatu eta gero (Malmasin mendiko azken gune errepublikanoak bereganatu ostean).\n1938ko uztailean, zubiaren eta bertatik Bolueta-Galdakao errepidera (CN-634) heltzeko bidearen zoladura konpondu zuen Aldundiak. Gero, 1941ean, Basauriko Udalak, inguruko enpresen laguntzarekin, Tercio de Lácar kalea —gaur egungo Urbi kalea— urbanizatu zuen, Urbiko zubitik Arizko zubiraino.\nHormigoi armatuzko lehengo zubiak Ibaizabal ibaiaren ubidearekiko luzerako ardatz okertua zeukan. 60,00 m luze zen, eta 20,00 m-ko hiru tarte berdin zituen; tarte horietako bakoitza, bitarteko bi zutabe eta ibai bazterretako zubi-branken gainean zegoen. Baranden arteko zabalera 9,80 m zen: 6,30 m ibilgailuentzat, eta 1,75 m-ko espaloiak bi alboetan.\nURAk (Uraren Euskal Agentziak) Urbiko lehengo zubia eraitsi zuen 2015ean, eta gaitasun hidrauliko handiagoko beste bat eraiki.\nZubi berria ere hormigoi armatuzkoa da. Bitarteko zutabe bi ditu ubidetik kanpo. Eta 13,60 m zabal da, honelaxe banatuta: 3,30 m-ko errei bi, 2,50 m-ko espaloi bat, eta 4,50 m-ko beste bat.


EAJ-PNV Udal taldeak merkatari eta ostalariei emandako hitza betez dirulaguntza zuzenak emateko eskatu dio udal gobernuari - Gipuzko Buru Batzarra\nPandemiaren lehen oldetik errekuperatu ez diren honetan, bigarren oldearen eraginak pairatzen ari dira bai merkatari eta bai ostalariak, azken hauek bereziki oraingoan. Hori aintzat hartuta, Ordiziako EAJ udal taldeak eskaera aurkeztu berri du udalean, lehen oldean udal gobernuak merkatari eta ostalariei hitz eman eta oraindik ere banatu ez diren diru-laguntzak ahal bezain laster bana ditzan. “Merkatari eta ostalarien bidez jakin dugu udal gobernuak, eta zehazkiago alkateak, 1.000 euroko diru-laguntza zuzenak hitz eman zizkiela bai merkatariei eta bai ostalariei uda aurretik bi sektoreekin egin zituen bileratan” azaldu dute jeltzaleek. EAJ udal taldeko ordezkariek argitu dute, udalean ofizialki ezer jakinarazi ez bazaie ere, udaletik kanpo alkatearekin izandako elkarrizketatan diru-laguntza horiek aipatu direla. Horiek horrela, ahal bezain laster, hitz emandako diru-laguntza horiek banatzeko oinarriak atera eta emandako hitza betetzeko eskaera aurkeztu du udal talde jeltzaleak.\nDiru-laguntza zuzenen inguruko eskaeraz gain, bonuen inguruko eskaera ere egin du EAJk udal taldeak, izan ere, tokiko ekonomia suspertzeko, herrian bertan kontsumitzeko bonuak kaleratzeko asmoa ere azaldu zuen udal gobernuak, udan lehen ekinaldian eta gabonen inguruan bigarren ekinaldi batean. Lehenengo ekinaldirako 93.000 euroko kopurua osatzen zuten bonu sorta kaleratu zen eta horietatik 35.755 euro baino ez dira gastatu. EAJ udal taldeak azaldu duenez, bigarren ekinaldirako beste partida bat jarri ordez, lehenengoan gastatu ez den kopurua kaleratu nahi du udal gobernuak bigarren ekinaldian, lehenengoan erabilitako sistema berarekin.\nLehenengo ekinaldiak izan duen arrakasta falta aintzat hartuta, sistema aldatzeko eskatu du EAJ udal taldeak eta baita bonuen bigarren ekinaldirako partida propioa erabiltzea eta lehenengo ekinaldian erabili ez dena herriko ekonomia suspertzeko ekintzetara bideratzea ere. “Hasieran ateratako bonu sorta etxeetara banatu zen, ordiziarrek Ordiziako dendetan kontsumitzeko” azaldu dute jeltzaleek “bonu ugari geratu da erabili gabe eta bigarren bonu sorta banatzeko irizpide berak erabiltzea ez zaigu egokia iruditzen” jarraitu dute. EAJ udal taldearen ustez, ordiziarren artean banatzeaz gain, dendatan bertan banatzeko aukera egokia izan liteke, izan ere, Ordizian erosten duten bezero asko ez dira ordiziarrak. “Tradizionalki inguruko herrietatik etorri izan dira erosle ugari Ordiziara, azokara eta baita dendatara ere” diote jeltzaleek “horregatik uste dugu bezero horiek sustatzea ere beharrezkoa dela gure herriko jarduera ekonomikoari eusteko”.\nLaburbilduz, tokiko ekonomiari laguntzeko 3 lerro landu beharra dago EAJ udal taldearen ustez, diru-laguntza zuzenak, zeharkakoak eta kontsumoa sustatzeko bonuak. Zeharkakoak jarri zituen martxan udalak, zerga eta tasetan aplikatutako hobarien bidez eta horiek aplikatzen jarraitzea beharrezkoa da EAJren ustez, momentu bakoitzeko egoerara moldatuta. Diru-laguntza zuzenak hitz eman bai, baina ez dira martxan jarri eta jeltzaleek ezinbestekoa dela uste dute lerro hori ere martxan jartzea. Azkenik, bonuei dagokienez, martxan jarri badira ere, lehenengotik sistemarekin asmatu ez denez, bigarren ekinaldian sistema hobetu beharra dago jeltzaleen iritziz.\n“Gainerako erakundeek bezalaxe, Ordiziako Udalak ere diru-laguntzak ematea beharrezkoa ikusten dugu, guztiok gure alea jartzea ezinbestekoa delako” azaldu du EAJ udal taldeak. “Kasu honetan, gainera, dituzten beharrak artatzeaz harago, hitza betetzeak ere badu bere garrantzia, herritarrek erakundean duten konfiantza gal ez dezaten” jarraitu dute jeltzaleek. “Pankarta baten atzetik elkartasuna erakusteaz harago, uste dugu bakoitzak bere eskuetan dagoena eginez erakutsi behar duela elkartasun hori eta kasu honetan udal gobernuaren esku dago diru-laguntza horiek ematea, gure aldetik behintzat ez dute oztoporik aurkituko eta erabat babestuko ditugu” amaitu dute EAJ udal taldeko kideek.


Saint-Jean-de-Duras - Wikipedia, entziklopedia askea.\nArtikulu hau Duràs aldeko Lot-et-Garonako herriari buruzkoa da; beste esanahietarako, ikus «Sant Joan (argipena)».\nJean-Luc CARMELLI (2014-2020)\n44° 41′ 39″ N, 0° 17′ 48″ E / 44.6942°N,0.2967°E / 44.6942; 0.2967Koordenatuak: 44° 41′ 39″ N, 0° 17′ 48″ E / 44.6942°N,0.2967°E / 44.6942; 0.2967\nLa Sauvetat-du-Dropt, Loubès-Bernac, Pardaillan, Saint-Astier, Saint-Sernin eta Soumensac\nSaint-Jean-de-Duras (frantsesez eta ofizialki: Saint-Jean-de-Duras) Okzitaniako udalerri bat da. Administratiboki Frantziako Lot-et-Garona departamenduan dago, Akitania Berria eskualdean. 2013an 229 biztanle zituen.\n2007an Saint-Jean-de-Duras udalerrian erroldatutako biztanleak 229 ziren. Familiak 92 ziren, horien artean 32 pertsona bakarrekoak ziren (24 bakarrik bizi ziren gizonak eta 8 bakarrik bizi ziren emakumeak), 28 seme-alabarik gabeko familiak ziren, 28 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 134 etxebizitza zeuden, 98 familiaren etxebizitza nagusia ziren, 22 bigarren erresidentzia ziren eta 14 hutsik zeuden. 130 etxeak ziren eta 1apartamentu bat zen. 98 etxebizitza nagusietatik 76 bere jabearen bizilekua ziren, 13 alokairuan okupaturik zeuden eta 9 doan lagata zeuden; 3 etxek bi gela zituzten, 15 etxek hiru zituzten, 19 etxek lau zituzten eta 61 etxek bost zituzten. 85 etxek euren parking plaza propioa zuten azpian. 51 etxetan ibilgailu bat zegoen eta 39 etxetan bat baino gehiago zituzten.\nSaint-Jean-de-Duras udalerriko biztanleria-piramidea 2009an .\n2007an lan egiteko adina zuten pertsonak 135 ziren, horien artean 93 aktiboak ziren eta 42 inaktiboak ziren. 93 pertsona aktiboetatik 84 lanean zeuden (50 gizon eta 34 emakume) eta 9 langabezian zeuden (3 gizon eta 6 emakume). 42 pertsona inaktiboetatik 23 erretiraturik zeuden, 6 ikasten zeuden eta 13 "bestelako inaktibo" gisa sailkaturik zeuden.\n2009an Saint-Jean-de-Duras udalerrian 98 unitate fiskal zeuden, 232 pertsonek osaturik. Pertsona bakoitzeko diru-sarrera fiskalaren mediana urteko 12.249 euro zen.\n2007an zeuden 7 komertzioetatik, 2 janari enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen eta 3 zerbitzu enpresak ziren.\n2000. urtean Saint-Jean-de-Duras udalerrian 35 nekazaritza-ustiategi zeuden, 1.334 hektarea erabiltzen.\nSoumensac (1,8 km)\nPardaillan (3,9 km)\nLoubès-Bernac (4,3 km)\nSainte-Eulalie-d'Eymet (4,6 km)\nSaint-Astier (5,6 km)\nSaint-Sernin (5,6 km)\nLa Sauvetat-du-Dropt (5,8 km)\nBNF: 15261328w (data)


Krimenak bueltan dira Kariben | Euskaltel Blog\nKrimenak bueltan dira Kariben\nIritsi da beroa, eta, harekin batera, Crimen en el paraíso, udako klasiko bat, COSMOra itzuliko da uztailaren 12an (igandea); bederatzigarren denboraldia da, eta detektibe berri bat dakar.\nBeroa, ur gardenak, hondartza zoragarriak, giro ona… eta krimenak. Saint Marie uhartea bisitatu nahi? Ez dugu zalantzarik ametsetako lekua dela, baina ez dugu ukatuko arazotxo bat duela kriminalitate-tasa handiarekin, ezta? Nolanahi ere, arazoa konponduta dago detektibe on bat eta talde oso bat dituzunean, haiei ez baitzaie xehetasun bakar bat ere itzurtzen.\nCrimen en el paraíso Karibeko fikziozko artxipelago batean kokatzen da, Saint Marie izenekoan, hain zuzen. Uharte horretan, hilketak ohiko bilakatu dira, eta polizia-taldeak krimen misteriotsuak ikertzen eta argitzen jarraitzen du: ustezko serieko hiltzaile bat Urte Berriaren bezperan, bere estudioan pozoitutako artista baten aurkikuntza…\nMaitasunak atea jotzen duenean\nJack Mooney detektibea uharte zoragarri horretan sartu da, eta, gainera, Anna ezagutu du, emakume dibortziatu bat turismoa egiten dabilena eta ikerketa kriminal garrantzitsu batean lekuko dena. Hori dela eta, Mooneyk Saint Marie uztea erabaki du, ofizialki neska-lagun berri duenarekin munduan zehar bidaiatzeko. Nork beteko du haren lanpostua?\nMooney inspektoreak alde egitean, Honoréko Poliziak ordezkoa aurkitu behar du berehala. Neville Parker inspektorea iritsiko da Manchestertik, britainiar turista baten ustezko suizidioa argitzeko asmoz.\nNevilleri ez zaio gustatzen bidaiatzea, oso despistatua da, eta osasun-arazo asko ditu: funtsean, guztiari alergia dio eta azala oso erraz erretzen zaio. Beraz, ez da Kariben bizitzeko pertsonarik egokiena, ez horixe. Taldeak errezeloz begiratzen dio, eta Selwyn komisarioak uste du ez dela egokia lanposturako, baina, harrigarria bada ere, krimenak argitu egingo dira.\nTelesail honen ezaugarrietako bat aktore gonbidatu oso ezagunak izatea da, eta atal berriak ez dira salbuespen izango. Bederatzigarren denboraldian, besteak beste, hauek agertuko dira; Amanda Hale (Catastrophe), Louise Brealey (Sherlock), Nina Wadia (Origin), Samantha Bond (Downton Abbey) eta Alexander Vlahos (Versailles). Guztiek jakingo dute heriotzak mehatxu egiten duela uharte hartan, eta uhartea ez dela esaten duten bezain liluragarria.\nEz dirudi denboraldi berriak ere huts egingo digunik; protagonisten eta ikusleen dedukzio-gaitasunak probatuko dituzten kasuak ekarriko dizkigu.\nCrimen en el paraíso saioaren denboraldi berriko hiltzailea nor den jakiteko prest? Bihur zaitez udako detektibe onena Euskatel telebistarekin.


Asteburuan 24 lagun hil dira errepideetan, duela urtebete bezala | Consumer\nAsteburuan 24 lagun hil dira errepideetan, duela urtebete bezala\nLarunbata izan zen egunik tragikoena, 12 hilda\nGuztira 24 pertsonak asteburuan utzi dute bizitza errepideetan, iazko kopuru bera, Trafiko Zuzendaritza Nagusiak emandako datuen arabera. Gainera, ostiraleko 15:00etatik gauerdiko 15:00ak arte erregistratutako 23 istripu hilgarrietan 12 pertsona zauritu ziren larri eta bost arin.\nOstiraleko lanaldiari amaiera emateko, bi ezbehar izan ziren: bi hildako eta hiru zauritu larri. Larunbatean, berriz, 12 pertsona hil ziren 11 istriputan, eta, gainera, zauri larriak eragin zizkieten zortzi pertsonari eta lesio arinak beste bati.\nAtzoko lanaldian hamar istripu izan ziren, eta beste horrenbeste pertsona hil ziren, zauri larriak beste bati eta arinak beste lauri.\nIstripu larriena larunbatean izan zen, 9:13an, Tarifa eta Algeciras lotzen dituen N-340 errepideko 84. kilometroan. Adin ertaineko bikote bat zeraman ibilgailu batek furgoneta batekin talka egin zuen, eta bien heriotza eragin zuen.


«Utopia batean endredatu ginen» - - Tolosaldeko ataria\nIñigo Astiz 2020-04-12 18:59\nUrteek ematen dioten muinoaren gainean irudikatzen du bere burua orain Bernardo Atxaga idazleak (Asteasu, Gipuzkoa, 1951), eta hor goitik begiratzen die idazle lanbidean emandako 48 urteotan argitaratukoek osatzen duten paisaiari. Ziutate bat izan zen abiapuntua, Etiopian egindako zeharkaldia, Obaba ondoren, hazi eta hazi, horizonte ia osoa hartzera iristeraino, baina bertan dira Bilbo, Kongo, Nevadako basamortu amaiezinak, Gernikako markak, dentista baten etxea, Groenlandiako lezioak, Bartzelona, Hanburgo, eta, azkenik, baita Ugarte izeneko herrixka ere, iaz argitaratutako Etxeak eta hilobiak eleberriak ekarrita (Pamiela). "Sukaldea batzen ari naiz", onartu du, eta, dioenez, ariketa horren parte da azken nobela hori. Azkena, ez soilik argitaratu duen azkena delako, baita nobela gehiagorik ez duela idatziko erabaki duelako ere. Bestelako generoak landu nahi dituela dio, eta "adoleszentzia berri batean" dagoela, egunkari sekretu eta guzti. Aske. Zalduondon (Araba) duen etxean hartu du telefonoa galderei erantzuteko, eta, solasaldiak aurrera egin ahala, luze gabe doaz arrakala txikiak agertzen nobelagintza uzteko asmo itxuraz sendo horren oskolean. Sekula idaztera heldu ez zen Obabari buruzko kontakizun bat dela edo irratian egindako kolaborazioak biltzeko proiektua dela, aipatzen duen proiektu berri bakoitzarekin isil senti daitezke hazten Atxagak begi aurrean ikusten duen barne paisaia horretako basoak.\nEtxeak eta hilobiak liburuarekin inpresioa izan dut orain arte ez ote zaren aritu zure mapa literarioa zabaltzen, eta oraingoan, aldiz, zabaldutako guztia biltzen, mundu hori guztia berriz ere poltsikoratu nahi bazenu bezala.\nHori, alde batera, logikoa da, ze atzera begiratzeko aukera daukazu; 70 urteetara zoaz, eta zure lehen argitalpena 1972koa da. Urteak gain bat bezalatsu dira; gain horretatik zure bizitza ikusten duzu, eta orduan konturatzen zara gai batzuk, elementu batzuk, gogoeta mota bat, kezka batzuk behin eta berriro errepikatu direla zure bizitzan. Balioko luke esatea paisaia batean, eman dezagun, hainbat gune errepikatu egiten direla: hemen muino borobil bat, han beste muino borobil bat, hemen harkaitza, han ere harkaitza, erreka... Nik egin nahi izan dut mapa bat, eta hor ez bakarrik sartu nire kasuan ezagunena dena, baita hain ezaguna ez dena ere.\nHain zuzen, zure idazle paleta ia osoa dago liburuan. Bada zuk garden deitu izan duzun idazkera bat, bada parodiatik hurbil dagoen beste bat, eta bada delirio betea deskribatzeko saiakera esperimentalagorik ere.\nEz dut esango hasierako ideia hori zela. Koska baten aurrean gertatzen zara, eta, koska hori gainditzerakoan, zure almazenera begiratzen duzu, eta hizkera bat edo bestea aukeratzen duzu. Esate baterako, kasu honetan, testu parodiko hori da niretzat adibiderik zuzenena. Aspaldidanik dabilkit buruan nire paisaia horretan guneetako bat dela torturaren existentzia, eta gure gizartean tortura dela, aspaldiko milaka urteetan, zutabeetako bat. Hori da errealitatetik datorkizun zerbait. Soinujolearen semea-n uste dut zela, azaltzen da gai hori, eta Obabakoak-en ere aipamen bat dago, baina pasatu dira urteak, eta, errealitate hori ondo azaltzeko, lehengo hizkerak, komatxo artean jartzen badidazu esango nuke hizkera humanistak, niretzat gaur egun ez dira baliagarriak. Ez dute ia ezer esaten. Eta hizkera humanista horien artean sartzen ditut denuntzia politiko zuzenak eta abarrekoak. Beharrezkoak izango dira beharbada politikaren arloan, baina literaturaren arloari zerbait gehiago eskatu behar zaio; esanahi handiagoa. Eta nik pentsatu nuen parodiaren bidez, halako hizkera fribolo itxurako baten bidez, agian, irakurlea ustekabean harrapatuko nuela, eta ustekabean harrapatuz gero pentsatuko zuela zerbait. Hori da literaturaren eginkizuna, nire ustez, eta ni horretan ahalegintzen naiz. Horregatik erabili ditut beste hizkera horiek. Aurreneko aldiz egin nuen, agian, Zazpi etxe frantzian-en, ez?\nHor nabarmen. Abenturazko eleberrien tonua baliatu zenuen, hain zuzen, diskurtso horrek ezkutatzen zuena azaleratzeko.\nHor nire gogoeta zen beti aritu garela abenturetako nobelak, [Henry Morton] Stanley, Belle Epoque eta beste irakurtzen, eta konturatzen zara hori dena dela, marxista batek esango lukeen bezala, txikizio eta suntsiketa baten superestruktura bat. Hori izan da beste jende baten tragedia zapaltzeko modu bat. Eta orduan erabili nituen abenturetako eskemak eta Afrikako gertakariak modu parodikoan, besteak ateratzeko.\nChinua Acheberen Gainbehera dator dena eleberriak ere horixe kontatzen du. Lehenik, zehatz datoz Umofia izeneko herrixkako eguneroko nondik norakoak, eta, gero, ikusten da esploradore batek bizitza hori guztia hartu, eta nola bihurtzen duen ohar labur soil bat, Afrikari buruzko bere ohar koadernoan.\nHorrekin bat datorren gauza bat. [Esteban Urkiaga] Lauaxeta harrapatu eta fusilatu zuten Gernikara zihoanean La Petite Gironde egunkariko kazetari batekin. Ba, Gernikari buruz ari den historia liburu batean, galdera egiten du egileak, ea zergatik ez zuten kazetariek bonbardatzea hobeto azaldu, eta esaten du seguru asko ikaratuta zeudelako izan zela, eta orduan kontatzen du Gernikara zihoan La Petite Gironde egunkariko kazetaria harrapatu, eta ia-ia fusilatu zutela, eta hor dator ohar txiki bat esaten duena berarekin gida zihoan soldadu euskalduna fusilatua izan zela. Klaro, guk badakigu hori Lauaxeta zela. Ikuspegia oso desberdina da. Horregatik, igual, euskal idazleon paper nagusietako bat da esatea "aizu, hemen egon ginen eta hau gertatu zitzaigun", ze bestela gure bizimodua eta gure jendearen bizimodua bihurtuko dira ohar txiki bat historia liburu batean.\nBeti pentsatu dut bai zuk, bai eta 70eko hamarkadan idazten hasi zen belaunaldiko beste idazleek ere utopia literario bati jarraika hasi zenutela bidea; euskarari literatura bat emateko ametsari segika. Hala izan zen?\nAlde batera arrazoi duzu pertzepzio horretan, baina gu baino lehen izan ziren eskultoreak. Ni gazte nintzenean, Oteizak eta Mendiburuk eta Basterretxeak eta Txillidak eta horiek denek Euskal Herriaren amets bat gauzatu nahi zuten, eta halako ezinezko utopia bat marraztu zuten, Oteizak izugarri garbi; konstruktibismoaren ildotik, berak gizarteratu nahi zuen artea, eta, bere testuak irakurtzen direnean, ikusten da Euskal Herriaren etorkizuna daukala gogoan eta utopia bat planteatzen duela. Eta, orduan, begira ze gauza bitxia den, Euskal Herrian, inolako eskolarik ez zeukan herrian, inolako mundurik ez zeukan herri batean, bat-batean, Usurbilen, Tolosan, Laudion eta beste herri askotan hasi ziren pintura eta eskultura abstraktuaren erakusketak egiten, eta jendea joaten zen. Aurreneko mugimendu hori heldu zen artearen aldetik, eta hori argi ikusten da txalapartaren eboluzioan, eta Oteizak hari balioa emateko egin zuen lanean.\nEta literatura, beraz, atzetik?\nHau, badaezpada, esango dut xuabe, baina beti gogoratuko naiz Usurbilera Els Joglarsekoak etorri zirela beren antzerki bat egitera. Oso aurrerakoiak ziren, eta bertan zeuden eskultoreak, eta bertan geunden idazle gazte batzuk. Eta gogoratzen naiz Remigio Mendiburu izugarri inpresionatuta gelditu zela teatro horrekin, eta esan zidala, "guk, eskultoreok, literatura egingo bagenu...". Gelditu nintzen moztuta, horrek bide batez esan nahi baitzuen gu ez ginela hurbiltzen, ezta hurrik eman ere. Beti gogoratzen zait nola esan zuen bihotz-bihotzetik, bat-batean ikusi zuelako bazela beste arlo bat eskultura ez zena, literaturakoa, Euskal Herria eraldatzeko. Baina guk, eskultoreen aburuz, orduan behintzat ez genuen ematen neurria. Gure artean desberdintasunak ere badaude, eta nireaz hitz egingo dut nik, baina nik ez banu literaturaren jite heroiko bat sumatu edo horretan sinistu, nondik Euskal Herri osoko herrietan eman ditudan milaka eta milaka hitzaldi eta irakurketak? Uste dut benetan milaka izan direla. Aste batzuetan sei hitzaldi eman ditut. Imajinatu [Paul] Cezanneren koadro hori, karta jokoarena; alde batean dago errealitatea, eta errealitateak kartak ematen dizkizu, eta zuk karta horiekin jokoa antolatzen duzu, eta egia da, hasieran, utopia batean endredatu ginela.\nMundua eta literatura asko aldatu dira geroztik. Nola bizi duzu hori gaur egun?\nOso konplexua litzateke niretzat esatea gaur egun non nagoen. Utopiak dauka, alde batera, kontzeptu oso soil bat, eta hala izan da beti: hau da mundu txar bat, beraz, egongo da mundu hobe bat. Baina, beste alde batera, utopiak beti eduki du halako alderdi subjektiboa, eta utopiak jendeari kemen handia eman dio eguneroko bizitzan. Gaurko gizartean? Gaurko literaturan? Nik, hortik barrena ibiltzen naizenean, eta mahai inguruetan gertatu naizenean beste herrietako idazleekin, beti pentsatu dut, "jo, hauei ez zaie ezer pasatu, eta ari dira, gizajoak, gai bila nolanahi". Nik uste dut ez baldin badago literaturan halako arrazoi bat, gizartearekin eta munduarekin lotzen duena, pintura abstraktuarekin gertatzen den bezala, azkenean, gelditzen dela apaingarri huts bezala.\nHori gutxiago gertatzen da euskal literaturan?\nEuskaldunok, eta zer esanik ez afrikarrak, beste gertaera batzuen tartean gertatu gara, eta guk gizartearekin daukagun lotura hori oso nekez ahaztu dezakegu. Torturarena hor dago, esaterako. Errealitateak karta hori botatzen dizu, eta zuk horren aurrean zer egin dezakezu? Campusean bi biologoren arteko maitasun istorioa kontatu? Ba, igual bai, baina ez da gai bera.\nJarraitu elkarrizketa irakurtzen Berria-n.


"Kalean ikusarazi behar genuen Korrikaren lana" - Uribe kosta - Hiruka.eus\n"Kalean ikusarazi behar genuen Korrikaren lana"\nAnder Zarraga 2021-04-28 09:00\nErandio Goikoan dozenaka lagun batu zen euskaltegien aldeko ekimenaren egunean. © AEK\nPandemiak aurtengo Korrika atzeratu du, baina euskaltegiek ez dute beraien jarduera eten. Hori ikusarazteko, AEK-k Bultza Euskaltegiak! Bultza Euskara! kanpaina abiarazi du, eta 2022an 22. Korrika egiteko asmoa plazaratu dute: martxoaren 31tik apirilaren 10era arte, hain zuzen ere.\nAurtengo Korrika atzeratu behar izateak kalte ekonomikoa eta ikusgarritasun falta ekarri die AEK-ko euskaltegiei. Horren eragina eta irtenbideari buruz gehiago jakiteko egon gara Iratxe Marta Uribe Kostako AEKko arduradunagaz.\nAurten ez da Korrikarik egin, baina AEKn ez zarete geldirik geratu. Zertan ibili zarete?\nOtsailean hasi ginen Bultza Euskaltegiak! Bultza Euskara! izena duen kanpainarekin. Gure helburua ez da Korrika ordezkatzea, hori ezinezkoa delako, baina pentsatu genuen hori egongo ez den urtean ezin zitekeela ahaztu euskaltegiok herrietan dugun lanaren garrantzia. Horretarako abiarazi dugu kanpaina, pentsatu genuelako COVID-19aren garaiotan ostalaritzak eta beste batzuek sufritzen dutena entzuten denez, guk ere gure egoera kaleratu behar genuela; jendeak horren kontzientzia ere har dezan. Pentsatu genuen kalera atera behar genuela ikusarazteko Korrikak egiten duen lana euskararen sustapenean eta normalizazioan.\nZertan datza kanpaina?\nDinamikak hiru ardatz nagusi ditu: alde batetik, administrazioei beraien inplikazioa eskatzeko gutun bat bidali diegu, ikasturte honetan bizitzen ari garen egoera ikustarazteko; bestetik, martxoaren 28an ekitaldi xumeak egin genituen Euskal Herriko 80 herritan baino gehiagotan; eta, bukatzeko, Korrikaren alde ekonomikoa dago, horrek AEKrentzako bultzada ekonomiko oso garrantzitsua suposatzen du. Guk behar genuen diru hori banketxeei eskatu diegu, orain zorretan gaude, eta kanpaina horren bitartez herritarrei eskatu diegu ekarpen ekonomikoak egitea, zulo horretatik atera ahal izateko. Horrek oraindik jarraitzen du, eta apirilean eta maiatzean ere martxan egongo da AEKren webgunean, besteak beste.\n“Korrikaren alde ekonomikoak AEKrentzako bultzada ekonomiko oso garrantzitsua suposatzen du. Guk behar genuen diru hori banketxeei eskatu diegu, eta, orain, zorretan gaude”\nZer dio erakunde publikoei bidalitako gutunak?\nEragile eta erakunde publikoei bidali diegun gutun hori Rikardo Arregik duela 40 urte idatzi zuen gutun bera da, euskalduntze alfabetatzearen garrantzia zein zen azaltzen zuena. Hainbat urte pasa diren arren, garrantzia bera izaten jarraitzen duela uste dugu. Urtero 55.000 pertsona daude euskaltegietan matrikulatuta, beraz, horien beharra dago. Jendea ez da eskoletan edo hezkuntza arautuan euskalduntzen, lan hori euskaltegietan egiten da. Beraz, gutun horretan eskatzen genuena zen gure egoeraren jabe egitea, eta bereziki sare pribatuko euskaltegietan dauzkagun baldintzak kontutan har ditzaten. Adibidez, ikasleen doakotasuna ere aipatzen dugu, urteetan AEKren aldarrietako bat izan dena.\nKorrika ez egiteak, arazo ekonomikoez gain, ikusgarritasuna ere kendu dizue?\nBai, Euskaltegiek kalera ateratzeko genuen tartea zen, eta hori aurten gertatu ez denez, apur bat ahaztuta sentitu gara. Urteak daramatzagu esaten Korrikak AEK gainditu duela, mundu guztia akordatzen delako Korrikarekin. Aurten hori ez egitea zartada izan da guretzako; erabaki hori hartzea oso gogorra izan zen guretzat. Esango nuke jendeak tristura handiarekin hartu duen gauza ere dela, hala transmititu didatelako. Hala ere, jendeari jakinarazi nahi genion Korrika egon ez arren Korrika martxan dagoela, eta gu ere ari gara eskolak ematen. Horregatik, martxoaren 28an hainbat herritan ekitaldiak egin genituen, hemen, Sopelan, egin genuena bezalakoa.\nNola aurreikusten duzue datorren urteko Korrika?\nKorrika bat amaitzen denean hurrengoa hasten gara prestatzen. Urte biko prestaketa da, eta ibilbidea, mezua, leloa eta guztia prest geneukan. Makinaria guztia martxan zegoen, eta, atzerapenaren ondorioz, beste lan batzuk egin behar izan ditugu. Martxoaren 28ko ekitaldietan iragarri genuen bezala, 2022an Korrika egingo dugu, eta orain horretan gabiltza buru-belarri. Espero dugu egoera honek baimentzea, eta normaltasunez egitea.\n“Urtero 55.000 pertsona daude euskaltegietan matrikulatuta. Jendea ez da eskoletan edo hezkuntza arautuan euskalduntzen; lan hori euskaltegietan egiten da”\nNola konpondu zarete euskaltegietan izurritearen erdian?\nKlaseak ematen jarraitu dugu, eta martxoko konfinamenduaz geroztik ez dugu izan itxialdi larririk, ezta sustorik ere. Ikasleek ere eskatu digute nahiago zituztela klaseak aurrez aurre ematea; online formatua ez dute hain gustuko. Irakasleok etxetik zerbitzua ematen jarraitu genuen, asmatu genituen moduak tresna ezberdinekin, eta ekainean ere ebaluazioa egin genuen; momentu hartan irakasleek egin zuten esfortzua ikaragarria izan zen. Jendeak jaramon egiten geniela sentitu zuen, eta oso pozik egon ginen horregatik. Uste dut hizkuntza bat ikasteko aurrez aurreko jarduera oso garrantzitsua dela. Zorionez, orain, euskaltegiak zabalik daude, jendea klaseetara etortzen ari da, eta pozik gaude lanean jarraitu ahal izan dugulako. Hori ere ikusarazi nahi genuen ekimen horien bidez.\n"Bultza euskaltegiak! bultza euskara!" dinamika aurkeztu du AEKk\nErredakzioa mar 17 Uribe Kosta\nAurton ez da Korrikarik izango, baina AEKk euskaltegien euskalduntze-lana goraipatzeko Bultza euskaltegiak! Bultza euskara! izeneko dinamika abiatu...


Interactive Terminal zuzeneko grabazio sistema bat da ikasgela adimendunaren kudeaketarako, zuzeneko grabazioaren eta zuzeneko hitzaldiaren funtzioarekin. Eskoletan klase irekietarako eta ikasgaiak grabatzeko oso erabilia, bideo eta audio bidez irakasgai oso bat grabatzea onartzen du, ikasgela bateko ikasgela batetik beste ikasgeletara partekatzeko ere onartzen du. Elementu hau anfitrioi gelarako da.\nInteractive Terminal zuzeneko grabazio sistema bat da ikasgela adimendunaren kudeaketarako, zuzeneko grabazioaren eta zuzeneko hitzaldiaren funtzioarekin. Eskoletan klase irekietarako eta ikasgaiak grabatzeko oso erabilia, bideo eta audio bidez irakasgai oso bat grabatzea onartzen du, ikasgela batetik beste ikasgeletara partekatzeko ere onartzen du.\nZergatik behar da?\nKalitatezko ikasgela partekatzea: Kalitate handiko irakaskuntza-baliabideekin hiri-mailako erdialdeko klase-eraikuntza ikasgela grabatzeko eta emititzeko hitzaldi interaktiboa da, kalitate handiko baliabide didaktikoak bideoak, audioak, grafikoak eta testuak zabaltzen dituzte plataforma interaktiboaren bidez eta baliabide didaktiko gisa gordetzen dira grabazioaren eta grabazioaren bidez. difusio-sistema,zuzeneko emisioa, eskaria, baliabide didaktikoen kudeaketa eta kontrol zentralizatua baliabide plataformaren softwarearen bidez.\n* K-12 Irakaskuntza interaktiboa (Softwarearen bidez, ostalari gela interaktiboak hitzaldi gelarekin elkarreragin dezake)\n* Urruneko ikaskuntza (Ikasleak distantzia luzetik ikas dezake)\n* Lineako ikaskuntza (Ikasleak linean ikas dezake)\n* K12 Hezkuntza\n* Goi-mailako hezkuntza\n* Lanbide Heziketa\nAurrekoa: Arbel interaktiboa\nHurrengoa: Jardunaldien panel lau interaktiboa\nTerminal Interaktiboa Irtenbidea\n1. Terminal interaktiboa* Ostalari gelarako* Neurria: 586*358*65mm;* OS bikoitza (Linux+Windows);* Zuzeneko grabaketa sistema softwarearekin;* OPS integratua: i3,4G,128G+1T, WIFI, Win10;* Dokumentu kamera;\n* Blokea daitekeen diseinua teklatu integratuarekin\n* 2.4G+ urruneko mikrofonoarekin (aukerakoa)\n2.HD kamerak* 4 sareko HD kamera* 1 pare/2 pieza= Irakasleentzako bat eta ikasleentzako bat* Ebazpena: 1920 * 1080\n3.Mikrofonoa zintzilik* Soinua ezagutzeko erradioa 6M\n4.LED Panel Interaktiboa 65inch (Beste pantaila batzuk Aukerakoa)\n* 4K ukipen-pantaila panela, distiraren aurkakoa;\n* 20 puntu ukitu\n1. Terminal interaktiboa* Ostalari gelarako* Neurria: 240 * 175 * 36,5 mm;* OS bikoitza (Linux+Windows);* Zuzeneko Grabaketa Sistema softwarearekin;*OPS ordenagailua integratua: i3, 4G, 128G, WiFI, Win10;* 2.4G+ urruneko mikrofonoarekin (aukerakoa);\n2.HD kamera* Pieza bakarra, ikaslearentzat* Ebazpena: 1920 * 1080* Mikrofono integratua\n3.LED Panel Interaktiboa 65inch (Beste pantaila batzuk Aukerakoa)\nzuzeneko grabazio sistema\nonline zuzeneko irakaskuntza


Laida Etxeberri –\nTtipi-Ttapak Laida Etxeberriri egindako elkarrizketa, Erran hedabidetik ekarria.\nPala, euskal dantzak, errugbia eta bertsoak zaletasun dituen 16 urteko saratarra da Laida Etxeberri Pacheco (Sara, 2003). Zortzi bat urte zituelarik eman zuen bertso eskolan izena, «ahizpak ikastolan egiten zuen eta nik ere nahi nuen…». Ahizpak eman zion gogoa, eta halaxe eman zuen pausoa. Hasi bazen hasi, «orain beti bertsotan aritzen naiz».\nBertsotan hastean «bertsoa egitera» bideratzen du indarra, baina «plazetan eta txapelketetan presioa ez da bera». Izan ere, «plazan ez dugu norbait gibeletik puntuak kontatzen ari delako beldurra, eta irri eginarazteko askatasun handiagoa dugu…».\nBertsoa «maitatuz gero eta zinez gustukoa izanez gero, plazetan erakutsi» behar dela uste du Etxeberrik. Iparraldean bereziki garrantzitsua ikusten du pauso hori. Izan ere, «Iparraldean bertsolaritza ez da Hegoaldean bezainbat segitua». Dena den, ahalegina eginen dute: «Xilaba egin genuen eta bikain pasatu genuen…». Giro «bikaina» izan zuten arren, «gero ohartzen gara ez dela Hegoaldean bezalakoa…». Hori aldatzeko gogoa dutela ere aitortu du: «badugu gogoa bertsozaletasunak segitzeko».\nTags: bertsolari gazteak Laida Etxeberri lapurdi sara


Bihar, Debabarrenera ailegatuko da egoitzetako langileen martxa - Soraluze - Plaentxia.eus\nBihar, Debabarrenera ailegatuko da egoitzetako langileen martxa\nUbane Madera 2019-10-15 11:35\nEgoitzako langileak protestan atzo, Villabona-Tolosa inguruan.\nSoraluzeko egoitzan greban diharduten langileak atzo Tolosa-Villabona inguruan ibili ondoren, bihar (eguaztena), Eibar-Elgoibarko martxetan parte hartuko dute. ELA sindikatuak gogora ekarri du 110 egun daramatzatela greban “lan hitzarmenaren alde”. Zapatuan bukatuko dute azken greba deialdi hau.\nGaur, martitzena, Errenterian dute hitzordua Gipuzkoa osoa zeharkatzeko martxa inguru hartan ibiliko da-eta. Bihar, berriz, Debabarrenera etorri eta Eibar lehenengo eta ondoren Elgoibar zeharkatuko dituzte.\nHain justu, 10:30ean hasi eta 13:00ak arte ibiliko dira gure eskualdean protestan: Eibarren 10:30ean Untzaga plazan hasiko dira eta Egogain egoitza aurrean amaituko dute eta Elgoibarren, aldiz, 12:00etan San Lazaro egoitzan hasi eta bertan amaituko dute.\nMartxa horietan Udal Gobernu bakoitzari dokumentu bat helaraziko diete “gatazka konpontzeko baliabideak jartzeko eskatuz eta haiek zuzenean interpelatuz”. Horretarako, herri bakoitzeko egoitzetako ordezkariek dokumentua erregistratuko dute kasu honetan Eibarko eta Elgoibarko Udaletxeetan.\nOraingoz, egoitzako langileek egingo dituzten azken protesta egunak dira egunotakoak, ze barikuan Donostian bukatuko dute Gipuzkoa osoa zeharkatuz egiten dabiltzan martxak, eta zapatuan bukatuko da, berriz, irailean abiarazi zuten greba.


Proiektuak aurkezten dituen bost lanek –bakoitza euskal hiri baten ingurukoa da- euskal paisaia geografiko, sozial eta kulturalaren aniztasuna erakutsi nahi dute. Musika elektroakustiko arloko bost euskal konpositore garrantzitsuenetakoek sortu dituzte, eta arlo dibergente baina bateragarriak jorratzen dituzte: hiria eta itsasoaren arteko harremana Mikel Chamizoren lanean (Donostia); hizkuntza eta diskurtsoaren berariazkotasuna Zuriñe F.\n"Euskal musika klasikoa" liburua sarean frantsesez eskuragarri dago, EKE eta Etxepare Institutuaren lankidetzari esker\nEuskal Kultur Erakundea (EKE) eta Etxepare Euskal Institutuaren lankidetzari esker, sarean deskargatu daiteke "Euskal musika klasikoa" liburua bertsio hirueledunean: euskara, frantsesez eta ingelesez. Karlos Sánchez Ekiza Euskal Herriko Unibertsitateko musikaren historia irakasleak idatzia da lana, eta Kattalin Totorikak itzuli berri du frantsesera. Euskal Kultura Saila bildumako beste lanak ere doan deskargatu daitezke sarean.\nBosgarren aldia da Etxepare Institutuak sortutako "Euskal kultura" saileko liburu bat frantsesera itzulia dela. Alabaina, 2013an, bilduma bereko beste hiru liburu eskuragarri jarri ziren euskara-frantsesa-inglesa bertsio hirueledunean, eta 2014an beste bat. Oier Araolazaren Euskal dantza, Jon Eskisabelen Euskal Kantagintza , Joxean Fernández-en Euskal zinema eta Estibalitz Ezkerra-ren XX. mendeko euskal literatura dira Euskal kultur erakundeak eta Etxepare Euskal Institutuak abiatutako partaidetzaren karietara orain arte argitaratuak ziren dibulgazio lanak.\n"Euskal kultura" sailaren helburua euskal sorkuntzari buruzko informazio eguneratu, erakargarri, eta aldi berean, sendoa eskaintzea da. Euskal kulturaz jakin nahi dutenengana modu errazean heltzeko antolatuta daud hamabi liburuxkak (hizkuntza, musika, dantza, literatura, zinema, bertsularitza...).\n"Euskal musika klasikoa" deskargatzeko, jo hona.\nEtxepare Euskal Institutuaren Euskal Kultura Saileko liburuak eta beste zenbait argitalpen deskargatzeko, jo hona.\n"Festival SigmaCírculo: Músicas Desnudas" jaialdiaren lehen edizioa, Madrilen\nFestival SigmaCírculo: Músicas Desnudas jaialdiaren lehen edizioa urriaren 23an estreinatu zen Madrilen eskainitako lau kontzerturekin, eta ikuslegoaren harrera bikainarekin. Sigma Project eta Círculo de Bellas Artesek sortutako ekimena da, Etxepare Euskal Institutuaren babespean antolatu dena, eta espacio sonoro berrien bidezko aventura artistikoa proposatzen du.\nJaialdia Euskadi en el Círculo kontzertuarekin inauguratu zen; bertan Luis de Pablo (Musika Sari Nazioanala 1991) eta Ramon Lazkano musikari euskaldunen obrak entzun ahal izan ziren.\nEmanaldi bakoitza Círculo de Bellas Arteseko Columnas aretoko espazio batean eskaini zen. Saxofoiaren ozentasuna eta laukorearen konbinazio energetikoa honakoez egon da lagunduta: Egna Shandyren aurkezpen poetikoa, César Barrioren interbentzio plastikoa bieo proiekzio baten gainean eta espazio eszenikoaren adekuazio bat Javier Larreinaren eskutik.\nJaialdiak hausnarketa puntu batera eraman nahi gaitu eta lehenengo edizioa izan du hau.


2020-07-08 - Busturialdeko Hitza : Busturialdeko Hitza\nZesta ikuskizuna hastera doa\n2020ko Jai Alai World Tour zesta-punta zirkuitua aurkeztu dute goizean, Bilbon. Diego Beaskoetxea, Xabier Barandika eta Unai Lekerika gernikarrek parte hartuko dute, beste behin. Bariku honetan Markina-Xemeinen hasiko dute denboraldia.\nIbarrangeluko Udalak bono kanpaina jarri du martxan\n10 euroko eta 20 euroko bonoak kaleratu dituzte, eta Kultur Etxean eskuratu behar dira.\nGaur hasi dira udako nekazal azokak, Busturian\nEguaztenero, Axpeko plazan egongo dira 09:00etatik 12:00etara.\nIV. Berdintasunerako Plana gauzatzeko izapideekin hasi da Gernika-Lumoko Udala\nParte hartzeko prozesu bat ireki du udalak, herritarren iradokizunak jasotzeko. Ekarpen horiek irailaren amaierara arte egin ahal izango dira.\nBarikura arte izena eman daiteke Nabarnizko udalekuetan\n6 eta 14 urte bitarteko ume eta gazteentzako euskarazko udalekuak dira, eta Urdaibai Eskolak kudeatuko ditu.\nMilica Ivanovic serbiarra, Gernikara\nAzaleko minbizia saihesteko aholkuak eman dituzte\nErakusketa bat ere martxan jarri dute, eguzkitik babesteko lehengo eta gaurko metodoak alderatzeko. Arratsaldean Bermeoko Lameran egongo dira, 16:30etik 19:30era.\nBermeoko Udalak kultur jarduera ugari antolatu ditu uztaila eta abuzturako\nLehenengo jarduera biharko antolatu dute; 'Bohemian Rhapsody' filma ikusteko aukera egongo da, Goiko Plazan, 21:30ean.\nIbarrangeluko Udalak 28 langabe kontratatu ditu udako hilabeteetarako\nAurreko urteetan baino jende gehiago kontratatu du udalak, egungo beharrizanei aurre egiteko.\nSan Antonio hondartza inguruko zirkulazioa kontrolatuko du Busturiko Udalak\nAbiñako auzokideek txartelak edukiko dituzte sartu ahal izateko, eta egunotan ari dira banatzen. 09:00etatik 20:00etara hesiak zarratuta egongo dira, eta auzokideak bakarrik sartu ahalko dira


Kultura gure adinekoen leihoen beste aldean – II. EKITALDIA - Hendaye\nKultura gure adinekoen leihoen beste aldean – II. EKITALDIA\nArgitaratze eguna\t20 azaroa 2020\nUrriko birkonfinamenduaren karietara, Herriaren Kultura Zerbitzuak berriz ere ekin dio Haizpean zahar etxeko egoiliar eta langileentzako jarduera berriak eskaintzeari.\nLehen ekimena, iragan apirilean, oso ongi hartua izan zen. Orduan, lehen xedea bakardadea apurtu eta konfinamendu baldintzak hobetzea izan zen, giro oneko une bat partekatuz; oraingoan, berriz, udal kultura taldeak kultura ororen esku jartzen eta tokiko artistak sostengatzen dirau.\nEta naturaltasun osoz bildu dira guztiak, atsegin handitan, arratsalde honetan, azaroaren 20 ostiral honetan.\nBranca konpainiak, oren erdiz eskaini digu hitzik gabeko antzerki eta adarrekiko dantzazko bere ikuskizuna «(Re-)Créons du lien !» izenekoa. Bakardadetik abiatu eta Bestea topatzeraino, Nicolas Julian poesiaz eta arintasunez aritu zaigu gure natura hauskorrarekiko lotura eskaintzen. Lotura sentikor bat nor bakoitzaren historiarekin.\nHurrengo hitzorduak hemendik egun gutxitara izanen dira Vents et Marées konpainiarekin, bere «La plage» ikuskizunaren zati bat eskainiko digularik, eta Rouge konpainiak, berriz, musikazko ikuskizun baten bidez emanen digu bere unibertso bereak partekatzeko aukera.\nGizartea - Osasuna - Elkartasuna, Kultura\nAurreko artikulua : Txik Txak Hegobus sarea – Ordutegi aldaketa 3 eta 31 lineetan\nHurrengo artikulua :Eskoletako menuak 2020ko azaroaren 30etik abenduaren 18ra


2020(e)ko Mar 18, 11:00\nIkusiko zenuten azken orduetan SARS-CoV-2aren jatorriari buruzko lan bat argitaratu berri dela. Txio askotan ikusiko zenuten lan hori erabili dela koronabirus horren jatorri artifiziala eta konspiranoikoa gutxiesteko. Baina ez gelditu soilik “aditu talde batek artifiziala ez\n#dibulgazioa #genetika #itxialdia #koronabirus #kulturazientifikoa #zientzia\n2020(e)ko Mar 16, 11:00\nUgaztunetan bost antigo\n#antigorputzak #dibulgazioa #genetika #itxialdia #kulturazientifikoa #zientzia\n2020(e)ko Mar 15, 11:39\nItxialdirako genetika (2): Immunitate-sistema\nEtxean gelditu behar gara SARS-CoV-2aren hedapena moteltzeko eta, batez ere, immunitate-sisteman arazoak dituztenei laguntzeko. Birus hau guztiz berria denez, gure immunitate-sistemak ez daki nola egin behar dion aurre, denbora tarte bat behar du ikasteko eta birusari aurre egi\n#dibulgazioa #genetika #immunitate-sistema #itxialdia #kulturazientifikoa #zientzia\n2020(e)ko Mar 14, 11:00\nItxialdirako irakurgaiak (1): Birusak\nCOVID-19 gaixotasuna sortzen duen SARS-CoV-2 birusa gurean da. Eta horrek erantzukizunez jokatzera behartzen gaitu: birusaren hedapenak gure osasun-sistema ez kolapsatzeko eta bere sistema immunea pattal duten pertsonak babesteko. Hori egiteko modurik onena etxean gelditzea da, oinarrizko ga\n#birusak #dazientziat #dibulgazioa #genetika #itxialdia #kulturazientifikoa #zientzia\n2020(e)ko Ots 21, 10:13\n2020(e)ko Urt 20, 09:39\nGaur #kafepintxo XXXXL zeren nahi dudalako. Gure osasunera, politok, bizipozaren alde!


Zalantza ugari sor daitezke seme-alaben zaintzaren, horiekiko dauden betebeharren eta erantzukizunen inguruan. Aitzitik, zalantza horiek areagotu daitezke dibortzio, banaketa edo ezkontzaren deuseztasun kasuetan. Horregatik garrantzitsua deritzogu Zuzenbide Zibilaren baitan arautzen diren figura juridiko hauen ateko ezberdintasun nagusiak aipatzea.\nGURASO AHALA (Patria potestad) gurasoek seme-alabekiko dituzten eskubide eta betebeharren multzoa litzateke, zehazki, emantzipatu gabeko seme-alabekiko, berdin izanik gurasoak ezkonduta dauden edo ez.\nKode Zibilak 154. artikuluan xedatzen du emantzipatu gabeko seme-alabak euren gurasoen guraso-ahalera loturik daudela eta gurasoen erantzukizuna dela, horretan seme-alaben interesen defentsan, euren onurarako eta euren nortasunarekin bat jardun beharko dutelarik. Hain zuzen ere, seme-alaben ordezkaritza orokorra eta horien ondasunen administrazioa sartzen dira eskubide eta betebehar multzo horren baitan.\nGurasoek bakarrik izan dezakete guraso ahala (besterenezina da) eta ohikoena biek batera egikaritzea bada ere, litekeena da gurasoetako bakarrak aurrera eramatea; hori bai, bakarrik Kode Zibilak 170. artikuluan aurreikusitako kasuetan kendu ahal izango da guraso ahala, hau da, guraso ahalari dagozkion eginbeharrak ez-betetzeagatik, eta ahala kendu izana onuragarria izateagatik seme-alabarentzat. Horretarako ordea, beharrezkoa izango da guraso ahala kentzeko erabakia epai bidez hartua izatea.\nZAINTZA ETA JAGOLETZA (Guarda y Custodia) berriz, Kode Zibileko 92. artikuluan arautzen dira, gurasoek seme-alabekiko dituzten betebehar gisara ezartzen dituelarik Kodeak. Figura honek gurasoen eta seme-alaben arteko egunerokotasunari erreparatzen dio, horien arteko eguneroko bizikidetza ardatz hartzen duelarik. Hori dela eta, gurasoak seme-alabekin bizi, azken hauek zaindu eta hauei laguntza ematea dira zaintza eta jagoletzaren baitan sartzen diren betebeharrak.\nZaintza eta jagoletza bi gurasoek edo bakarrak aurrera eraman ahal izango dute, seme-alabarentzat hainbat inguruabar kontuan hartuta onuragarriena denaren arabera erabakiko delarik zaintzaren eta jagoletzaren erregimena (hau ere epaileak epai bidez). Hala ere, komenigarria da jakitea zaintza eta jagoletza ez direla esklusiboki gurasoenak, izan ere, salbuespenezko kasuetan gertatzen bada ere, posible da hirugarren pertsona batek egikaritua izatea, epaileak horrela erabakitzen duen kasuetan. Beraz, lau erregimen ezberdinetan eman ahalko da seme-alabekiko zaintza eta beti, seme-alabaren interes nagusia kontuan izanda erabakiko da egokiena:\nZaintza partekatua: Guraso biei esleitzen zaien erregimena da, non aurretiaz zehaztutako txandakako sistema baten bitartez bi gurasoek seme-alabekin elkarbizitza izango duten.\nGurasobakarrekoa edo banakakoa: Guraso bakarrari esleitzen zaiona da, non, zaintza eta jagoletza dituenak seme-alabak zainduko dituen eta ez dituenak mantenua eman beharko duen seme-alaben alde.\nZaintza distributiboa (ez da oso ohikoa): Bi seme-alaba edo gehiago dauden kasuan, epaileak guraso bati seme-alaba batzuen zaintza eta jagoletza eta gainerako seme-alabena beste gurasoari esleituko zaizkio. Ez da ohikoa, familia unitatearen printzipioa dela eta.\nHirugarren batek egikaritua: Gurasoak ez diren hirugarren pertsona fisiko edo juridikoei esleitzen zaiena da, salbuespeneko kasuetan eta seme-alaben interes nagusia kontuan hartuta. Aiton-amonei, gertuko beste senide batzuei, horrela onartzen duten pertsonei edo aurrekoen faltan, instituzioei esleitu ahal izango zaio.\nEsan daiteke, guraso ahala kontzeptu zabalagoa izanik, zaintza eta jagoletza bere baitan sartzen direla, nahiz eta, bereizitako bi figura juridiko desberdin diren.\nHorrenbestean, aztertzen ari garen bi figura juridikoak bereizteak bere zentzua hartzen du, batez ere, dibortzio, banaketa edo ezkontzaren deuseztasun kasuetan. Bestelako egoeretan, bi gurasoek batera egikaritzen dituztenean guraso ahala eta zaintza eta jagoletza, ez bait da inolako bereizketarik egiten eta hirugarren pertsonentzako figura juridiko bakarra bailitzan funtzionatzen dute. Garrantzia hartzen du beraz, bereziki, dibortzio, banaketa eta ezkontzaren deuseztasun kasuetan zer gertatzen den jakiteak.\nDibortzio, banaketa eta ezkontzaren deuseztasun kasuetan, elkarbizitzaren krisiak ematen direnetan eta beraz, guraso biak batera bizi ez diren kasuetan, guraso ahala bi gurasoek batera egikaritzen jarraitzen dute (salbuespenak aurretik aipaturiko Kode Zibileko 170. artikuluan jasota daudelarik); zaintza eta jagoletzari dagokienez berriz, elkarbizitza krisietan sortzen den gatazka puntu handiena bihurtzen dira, seme-alabekin bizi den gurasoak bakarrik izango dituelako, zaintza eta jagoletza ez dituen gurasoaren betebeharra mantenu-pentsioaren bitartez seme-alabei mantenua ematea izango delarik eta seme-alabak bisitatu eta horiekin komunikatzeko eskubidea izango dituelarik. Nabaria da, gaiaren izaera korapilatsua eta horregatik seme-alaben zaintza eta jagoletzaren inguruko desadostasunak konpontzeko bitartekaritza tresna eraginkorra dela aipatu beharrekoa da.\nHortaz, gurasoen elkarbizitzaren krisietan, kasu gehienetan aldaketa jasaten duen figura zaintza eta jagoletzarena da, elkarbizitzari eta seme-alaben egunerokotasunari loturiko erabakiak hartzean oinarritzen denez, zaintza eta jagoletza dituen gurasoak hartu beharko bait ditu eguneroko erabakiak. Kontuan izatekoa da, hala ere, honek ez duela esan nahi zaintza eta jagoletza ez dituen gurasoak seme-alabekiko erabakiak hartzeko aukerarik izango ez duenik. Aitzitik, garrantzitsuak diren erabakiak hartzeko bi gurasoen baimena beharko da edo batak bestearen onespena beharko du.\nGuraso erantzukizuna Zaintza Zuzenbide Zibila


AEK (Alfabetatze Euskalduntze Koordinakundea) euskararen berreskurapena eta Euskal Herriaren berreuskalduntzea xede duen erakundea da. Helburu hori lortzeko helduen euskalduntze alfabetatze alorra jorratzen du, hala nola, ikerkuntza, material didaktikoen sorkuntza, irakasleak prestatzeko ikastaroak, kultur ekitaldien antolakuntza eta euskararen aldeko kontzientzia kanpainak.\nLehenengo alfabetatze-taldeak 1965 inguruan sortu ziren, eta urte hartan antolatu zen alfabetatzearen aldeko lehenengo kanpaina. Alfabetatze-talde haiek Euskal Herri osoan sortzen ziren neurrian, alfabetatze-arloa jorratzeaz gain —hau da, euskaldunak direnei beren hizkuntzan idazten eta irakurtzen irakasteaz gain—, euskararik ez zekiten euskal herritar multzo handiari euskara irakastearen beharra agerian geratu zen. Denbora igaro ahala horixe bilakatuko zen AEKren zeregin funtsezkoena. Halaxe sortu ziren gau-eskola izenekoak. Mugimendu hau guztia Euskaltzaindiak babestua eta bultzatua izan zen.\n1974-75 ikasturtean, Gipuzkoako gau-eskolen elkartea sortu zen. Nafarroara eta Iparraldera ere hedatu zen mugimendua koordinatzeko beharra sumatuko zen poliki-poliki. Eta hala, 1976an, Bizkaiko ikasguek koordinatzea erabaki zuten. Koordinakunde horrek lehenbiziko aldiz AEK izena hartu zuen. Geroago, Hegoalde osoko ikasguak izan ziren koordinatzeko erabakia hartuko zutenak. AEK jaio da. 1979ko azaroan lehen Mintegia egin zuen, eta 1980an ofizialki Iparraldeko AEK sortu zen.\nAEK-k bilakaera garrantzitsua izan du historian zehar. Euskaltzaindiaren ardurapetik atera eta ikasgu autonomoen koordinakundea izatetik Euskal Herriaren ikuspegi argia duen erakundea izatera igaro da. Gaur egun, AEK helduen euskalduntze alfabetatzean aritzen den elkarterik garrantzitsuena dugu eta, administrazio-banaketak gaindituz, Euskal Herri osoan lan egiten duen bakarra. 100 euskaltegi eta gau-eskola baino gehiago eta 600 irakasle inguru ditu.\nHelduak euskalduntzeaz eta alfabetatzeaz gain, euskararen aldeko hainbat kanpaina antolatzen du AEK-k. Urtero, irailean, matrikulazio kanpaina zabaltzen du herritarrei euskara ikasteko deia eginez. Bi urtean behin Korrika antolatzen da, euskararen aldeko ekitaldirik garrantzitsuena.\nAEK-k euskararen esparruan lan egiten duten hainbat elkarte, instituzio, komunikabide eta abarrekin lankidetzan jarduten du eta egitasmo ugari jarri du abian aipatutako agenteekin elkarlanean.\nTitle: Eskoitzarantza! (0:00:42)\tZurekin ere nahi dugu\nGaldetegia bete\tEman izena!


Adierazitako data-balioaren hilabetea ematen du. 1 eta 12 arteko osoko zenbaki gisa ematen du emaitza.\nZenbakia barneko data-zenbakia da.\n=MONTH(NOW()): uneko hilabetea ematen du.\n=MONTH(C4) funtzioak 7 ematen du, 2000-07-07 sartzen baduzu C4 gelaxkan (data-balioak beste formatu bat har dezake 'Enter' sakatzen duzunean).


Espainiako epaileek eta fiskalek europarrek baino 1.500 euro gehiago irabazten dituzte - Justizia Administrazioa Euskadin\nEspainiako lehen auzialdiko epaileek eta fiskalek batez beste Europako Kontseiluko kide diren 46 estatuetako lankideek baino 1.500 euro gehiago irabazten dituzte lanean hasten direnean. Hortaz, 2010. urtean Espainiako epaile eta fiskalek 47.494 euro gordin irabazi zituzten. Europarrek berriz 46.056 euro irabazi zituzten.\nJustiziaren Eraginkortasuna bultzatzeko Europako Batzordeak (Jeeb) egindako ikerketaren arabera, Europan 100.000 biztanleko 21,3 epaile daude. Espainian, berriz, 10,2 daude. Hala eta guztiz ere instrukzioko epaileek 2010. urtean 4.474.042 auzi jaso zituzten; datu horien arabera Espainia laugarrena da lan kargari dagokion zerrendan. Txostenean jasotakoaren arabera, gainera, magistratu bakoitzeko auzi kopuru gehien duten estatuak, 100.000 biztanleko epaile gutxien duten berberak dira .\nEspainia 6.a da Justiziara aurrekontu publiko altuena bideratzen duten estatuen artean : guztira, 4.632.278.011 euro. Eta epaile bakoitzeko abokatu kopuru altuena duen herrialdea ere bada: 26,7 abokatu epaile bakoitzeko.\nIkerketa bi urtetik behin egiten da eta Europako Kontseiluko kide diren partaide guztiak hartzen ditu bere baitan, Liechtenstein izan ezik. Txostenak bere baitan biltzen ditu sistema judizialen aurrekontuak, justiziara sarbidea, demandak ebazteko epeak, prozeduren iraupena eta beste hainbat datu.


Top kalitatea sexu jostailuak Txina hornitzaile\nTelefonoa: + 0086-574-88363391\nPilotak eta Aleak\nBondage eta Fetish Gear\nWhips eta Arraunak\nDildos eta dongs\nBullets eta maitasuna arrautzak\nclit estimuluan batera Vibrators\nUhala Vibrators on\nPussy eta Ass\n2000 fabrikazio denda estandarraren m², eta 800 inguru m² biltegi izan dugu, eta, gainera, aurreratu dute ekoizpen ekipoak, besteak 10 200tun pisu Sulfuration moldura Makinak, 15 Vacu injekzioa machines.5 larrua ebakitzeko makina.\nsexu jostailuak txikizkariak eta handizkariak world.Due zehar gure kalitate ona, prezio onean, eta zerbitzu bikaina batera lan egiten dugu, epe luzerako ona eta gure erosle harremana mantendu dugu.\nizarreko New profesionala fabrikazioa eta sexu jostailuak eta hainbat helduen nobedadeak, esaterako handizkaria da: Vibrators, dongs eta dildos, Anal jostailu, bondage eta fetitxe engranaje, masturbators.Located Ningbo Txinan, aukeraketa egiteko ehunka elementuak eduki dugu.\nVibrators, dongs eta dildos, Anal jostailu, bondage eta fetitxe engranaje, masturbators.Located Ningbo Txinan, eduki dugu selection.You elementuak ehunka izan gure: izar New profesionala fabrikazioa eta sexu jostailuak eta hainbat helduen nobedadeak, esaterako handizkaria da agintzen kalitatea eta prezioa ona bermatzeko.\nHelbidea: Gela No.2511.North Dorrea, Yinzhou Merkataritza Ganbera, Ningbo, China\nTelefonoa: + 0086-13484287761\nFaxa: + 0086-574-86643139\nbezeroei kalitatezko produktuak saiatzen gara. Informazioa eskatu, Sample & aipamenik, gurekin harremanetan jarri!


Zero zabor bidean | Debagoieneko Mankomunitatea\nZero Zabor azken helburu bat da, erreferentzi bat. Norabide bat markatzen digu. Badakigu ez garela helburu horretara egun batetik bestera pasako. Baina epe motzean egin daitezkeen aurrerapauso asko daude, eta norabide horretan etengabeko hobekuntzan ekiteko programa bat beharrezkoa da. Jarraibide hoiek bete ahal izateko hartu beharreko neurri sorta zehaztean eta xede horretarako epe eta baliabideak ezartzean datza Zero Zabor programa. Zero zabor programa batek aurrera egiteko urratsak zehazteaz gain, aurrerabidean oztopo izan daitezkeen azpiegitura eta inbertsioak ekidin behar ditu. Zero zabor programaren ezaugarrietan sakondu aurretik, gaur egun hondakinekin daukagun arazoa azaltzea komeni da, konponbidearen beharraz jabetu eta hau nondik etor daitekeen kokatze aldera.\nEtxeko hondakinak biltzeko ordenantza\nHiri hondakinen bilketari buruzko txostenak\nHiri hondakinen bilketa selektiboen hileroko datuak herriz herri\nBilketa selektiboen karakterizazioen emaitzak\nCOVID19-rengatik ETENDAKO HAINBAT ZERBITZU MARTXAN JARRIKO DIRA 2020/05/08


Iraia Arzamendiren margolanak ikusgai egongo dira bihartik Ibarraundin - Eskoriatza - Goiena.eus\nIraia Arzamendiren margolanak ikusgai egongo dira bihartik Ibarraundin\nMirian Biteri 2009-03-05 17:12\nIraia Arzamendi eskoriatzarraren margolanak ikusgai egongo dira hilaren 20ra arte. Bihar, egubakoitza, izango da 'Bidean' izeneko erakusketaren inaugurazioa, 19:00etan. Han dauden lanak salgai jarri ditu artistak.\nBere lanekin egiten duen hirugarren erakusketa da hori. Arzamendik azaldu digunez, azken hiru urteetan egindako lanen aukeraketa daude erakusgai Ibarraundin. Teknika grafikoa landu du guztietan. Hala, grabatuak, serigrafiak eta litografiak ikusi ahal izango dira.\nAurretik jarritako erakusketekin alderatuta, baina, oraingoak badauka ezberdintasunik; planteamendu eta helburu jakin batekin eginda dagoela. Uztailean Mexikoko Altzayanca herrira doa Arzamendi, Orioko lagun batekin batera. Han, bost eta hamabost urte bitarteko mexikarrendako kanpamentu artistikoa jarriko dute, artea eta kultura zabaltzeko helburuarekin.\nEskoriatzarraren arabera, "herrialde horretan kultura maila oso baxua dute eta horri aurre egiteko, kanpamentu artistiko eta kulturala jarriko dugu".\nProiektu hori aurrera atera ahal izateko, Ibarraundin erakusgai dauden lan guztiak saltzea erabaki du: "Hortik lortzen dugunarekin hara eramateko materiala erosi ahal izango dugu". Museoan dauden margolanez gain, beste hainbat lan ere salgai izango ditu.\nArzamendik jakinarazi digu ez dela lehenengo aldia borondatezko egitasmo batean lan egiten duela. Joan den urtean, esaterako, birziklatzearen gaineko programa batean parte hartu zuen Italian.\nErakusketa zabalik egongo da martitzenetik egubakoitzera, goizez eta arratsaldez, 09:00etatik 13:00etara eta 17:00etatik 19:00etara; zapatuetan, berriz, 18:00etatik 20:00etara; eta domeketan, 12:00etatik 14:00etara eta 18:00etatik 20:00etara.


Munduko Plangintzako Biltzarra - Geofumed\nUztaila, 2008 Land Management\nGlobal Network Planners (Global Planners Network) Hil honetan eskatu bere lanaren alderdi bat zabaltzeko laguntza zein IV World Urban Forum (WUF4) NBEko Habitat, Nanjing ospatuko den aurtengo buruzko eztabaida testuinguru osatuko dute .\nLaugarren WUF edizioaren aurretik, World Planners Kongresuan egingo den urbanizazio, pobrezia eta klima aldaketa mundu mailako arazoei aurre Zhenjiang, Txinan betetzen. Bi ekitaldi horiek aukera bikainak eskaintzen dituzte plangintzako jardueretan parte hartzera, agenda globalean eragin handiagoa izan dezaten. Funtsezko erronkak XXI. Mendean munduko biztanleriaren hazkundearen aurpegiak dituen asentamendu iraunkorrak antolatzeko erronkei aurre egiteko gaitasuna handitzea da.\nHelburu hori lortzeko, RTPIk, Commonwealth Association Planners eta Lincoln Institute-ren laguntzarekin, munduan zehar planifikatzeko uneko gaitasuna ebaluatzen saiatuko da legeria, prestakuntza profesionala, prozesu inklusiboak eta hiritar lidergoa eta ikuspegia kontuan hartuta. etorkizuna Zure arrakasta mundu osoko jarduerak planifikatzeko lanean diharduten pertsona kopuru handiena lortzearen araberakoa izango da, norberaren esperientziak eta haien iritziak lortzeko. Hori lortzeko, norberaren esperientzia ebaluatzeko aukera emango dien auto-diagnostiko tresna bat prestatu dute. Sar zaitezke honako estekan: http://tinyurl.com/2gbffk\nLurzoruaren erabilerari buruzko gaietan lan egiten baduzu, ahotsa zure kontaktuetako bat da, herrialde batetik bestera auto-diagnostikorako tresna erabiltzeko.\nAzterketaren emaitzak aurten argitaratuko dira Zhenjiang Kongresuan; Ondorioak Hiri Foroaren IV. Munduko Foroari zuzendutako komunikazioaren zati izango dira.\nInformazio gehiago edo aholku gehiago behar baduzu, jar zaitez harremanetan Vincent Goodstadt-ekin, RTPI Nazioarteko Batzordearen presidentea edo Judith Eversley-rekin, RTPIren nazioarteko gaiak arduratzen dena (judith.eversley@rtpi.org.uk).\nTresnaari buruzko galdera praktiko batzuk egin nahi badituzu, inkestaren arduradunek erantzuten duten pertsona onena izango da: Frantsesa (will.french@rtpi.org.uk) eta Lucy Natarajan (lucy@natarajan.co.uk).\naurreko Post«Aurreko Ikasi AutoCAD bideoekin\nNext Post Geofumadas, uztaila laburpenaHurrengo »\nOne "Plangintzako Munduko Kongresua" Erantzun\nLEONEL SANCHEZ HERNÁNDEZ dio:\nIKUSI DA GLBAL PLANERS NETWORK SAIOA NAHI DITUT, HONAKO HONETARIK NAHI DUZU AKTIBATUKO.